hotchpotch/miracl-hf-unified huggingface dataset:
ดิเอโก มาราโดนา
ดิเอโก อาร์มันโด มาราโดนา (, ) เกิดเมื่อวันที่ 30 ตุลาคม ค.ศ. 1960 ในเมืองลานุส ชานกรุงบัวโนสไอเรส เป็นอดีตนักฟุตบอลชาวอาร์เจนตินา และอดีตเป็นผู้จัดการทีมชาติอาร์เจนตินา เขาถือเป็น 2 นักฟุตบอลที่ยิ่งใหญ่ที่สุดตลอดกาล เมื่อเทียบกับเปเล่ เขาได้รับการลงคะแนนทางอินเทอร์เน็ตครั้งแรก กับรางวัลผู้เล่นฟีฟ่าแห่งศตวรรษ โดยได้รับร่วมกับเปเล่
ในบทบาทนักฟุตบอลอาชีพ มาราโดนาเล่นให้กับสโมสรอาร์เฆนติโนสยูนิออร์ส, โบกายูนิออร์ส, บาร์เซโลนา, นิวเอลล์โอลด์บอยส์ และ นาโปลี ยังสร้างสถิติในเรื่องค่าสัญญาในระดับนานาชาติ เขาเล่นให้กับทีมอาร์เจนตินา 91 นัด ทำประตู 34 ประตู เขาเล่นในฟุตบอลโลก 4 ครั้ง โดยในการแข่งขันฟุตบอลโลก 1986 เขานำทีมอาร์เจนตินาชนะทีมเยอรมันตะวันตกในรอบสุดท้าย และยังได้รับรางวัลลูกบอลทองคำในฐานะผู้เล่นยอดเยี่ยม ในการแข่งครั้งนี้ในรอบ 8 ทีมสุดท้าย เขาทำคะแนน 2 ประตู จากผล 2–1 เหนือทีมอังกฤษ โดยในประตูแรกเป็นที่รู้จักในชื่อ "ประตูหัตถ์พระเจ้า" ในขณะที่ประตูที่ 2 เป็นการครองลูกระยะ 60 เมตร เลี้ยงหลบผู้เล่นอังกฤษ 6 คน จนได้รับขนานนามว่า "ประตูแห่งศตวรรษ"
จากหลายเหตุผล ทำให้มาราโดนาเป็น 1 ในนักกีฬาที่มีข้อขัดแย้งและเป็นที่ต้องการของนักข่าวมากที่สุดคนหนึ่ง เขาถูกพักการเล่นฟุตบอลเป็นเวลา 15 เดือนในปี ค.ศ. 1991 หลังจากตรวจพบว่าเขาเสพโคเคนในประเทศอิตาลี และถูกส่งกลับบ้านในฟุตบอลโลก 1994 ที่สหรัฐอเมริกาหลังจากตรวจพบใช้สารอีเฟดรีน
หลังจากที่เขาเกษียณจากการเป็นนักเตะฟุตบอลในวันครบรอบอายุ 37 ปี ในปี ค.ศ. 1997 เขาทนทุกข์อาการป่วยมากขึ้นและน้ำหนักเพิ่ม และยังติดโคเคนอย่างต่อเนื่อง ในปี ค.ศ. 2005 หลังจากผ่าตัดท้องช่วยทำให้เขาควบคุมเรื่องน้ำหนักได้ หลังจากชนะจากการติดโคเคนได้เขาเป็นพิธีกรรายการชื่อดังในอาร์เจนตินา
มาราโดนาเคยรับงานคุมทีมอูร์รากัน (Hurracan) ในดิวิชัน 1 อาร์เจนตินา แต่ทำทีมจนตกชั้นตั้งแต่ฤดูกาลแรกที่ทำงาน เมื่อปี ค.ศ. 2009 มาราโดนาเข้ารับตำแหน่งผู้จัดการทีมชาติอาร์เจนตินา แต่กลับทำทีมหมิ่นเหม่ต่อการตกรอบคัดเลือกฟุตบอลโลก 2010 เคราะห์ยังดีที่อาร์เจนตินาเอาชนะอุรุกวัยไปได้ 1–0 ในนัดสุดท้ายของรอบคัดเลือก จึงผ่านเข้ารอบสุดท้ายฟุตบอลโลก 2010 ได้สำเร็จ เป็นเหตุให้มาราโดนาต่อว่านักข่าวที่เคยวิพากษ์วิจารณ์เขามาตลอด ทำให้สหพันธ์ฟุตบอลนานาชาติ (ฟีฟ่า) ลงโทษแบนเขาสองเดือนด้วยกัน เดือนมิถุนายน 2010 มาราโดนานำทีมชาติอาร์เจนตินาสู้ศึกฟุตบอลโลก 2010 ที่ประเทศแอฟริกาใต้ เข้าถึงรอบก่อนรองชนะเลิศ ก่อนจะแพ้ให้กับทีมชาติเยอรมนี 0–4
อัฐมา ชีวนิชพันธ์
อัฐมา ชีวนิชพันธ์ (ชื่อเล่น : โบวี่) เกิดเมื่อวันที่ 14 มีนาคม พ.ศ. 2528 ที่ จังหวัดชุมพร เป็นนักแสดงหญิงชาวไทย เริ่งเข้าสู่วงการบันเทิงเมื่อปี พ.ศ. 2550 โดยโบวี่สร้างชื่อจากการคว้ารางวัล Polo Angle และชนะเลิศเวทีประกวด “Tea Tree สุดยอดหนุ่มสาวหน้าใส” รวมถึงรางวัล “เซ็กซี่สตาร์” จาก “สยามดาราสตาร์อวอร์ด 2012” ส่วนผลงานละครเรื่องแรกของโบวี่คือ นารีสโมสร ปี 1 ทางช่อง 5 รับบทเป็น ขวัญ และผลงานสร้างชื่อ จากละครเรื่อง หัวใจศิลา รับบทร้ายครั้งแรก ในบทมิ่งขวัญ การศึกษา จบการศึกษาระดับประถมที่โรงเรียนถนอมพิศวิทยา ระดับมัธยมศึกษาปีที่ 1 - 6 จากโรงเรียน นวมินทราชินูทิศ บดินทรเดชา และระดับปริญญาตรี คณะอักษรศาสตร์ ภาควิชาศิลปะการละคร เกียรตินิยมอันดับ 2 จุฬาลงกรณ์มหาวิทยาลัย (ก่อนหน้าอัฐมาเคยศึกษาในสาขาภาษาญี่ปุ่น คณะเดียวกัน)
กีฬามหาวิทยาลัยแห่งประเทศไทย ครั้งที่ 33
กีฬามหาวิทยาลัยแห่งประเทศไทย ครั้งที่ 33 หรือ ศาลายาเกมส์ จัดการแข่งขันวันที่ 23 -30 มกราคม 2549 ณ มหาวิทยาลัยมหิดล ศาลายา จังหวัดนครปฐม โดยมีมหาวิทยาลัยมหิดลเป็นเจ้าภาพจัดการแข่งขันโดยรวม สื่อความหมายเป็นภาพคนที่มีพลังและการเคลื่อนไหวที่สื่อถึงการแข่งขันกีฬารวมไปถึงความก้าวหน้าของโลกยุคเทคโนโลยีสมัยใหม่
กระต่ายสามตัว สื่อความหมายถึง พื้นฐานครอบครัวมีความสำคัญสำหรับทุกความสำเร็จ โดยที่ "ลูกกระต่ายสีเหลือง" สื่อถึงความสนุกสนาน "แม่กระต่ายสีชมพู" สื่อถึงความอ่อนหวาน และ "พ่อกระต่ายสีฟ้า" แสดงถึงความมั่นคง
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 33 มีจำนวนทั้งสิ้น 110 สถาบัน ได้แก่
ดีโน ซอฟฟ์
ดิโน ซอฟฟ์ () เกิดเมื่อวันที่ 28 กุมภาพันธ์ ค.ศ. 1942 ที่เมือง Mariano del Friuli เป็นอดีตผู้รักษาประตูชาวอิตาลี และถือเป็นผู้ชนะที่อายุมากที่สุดในการแข่งขันฟุตบอลโลก ที่เขาเป็นกัปตันทีมชาติอิตาลี ในการแข่งขันฟุตบอลโลก 1982 ที่ประเทศสเปน ขณะที่อายุ 40 ปี
ซอฟฟ์เป็นผู้รักษาประตูที่มีความโดดเด่นด้านความสามารถและเป็นหนึ่งในประวัติศาสตร์การกีฬาในตำแหน่งที่ยอดเยี่ยมที่สุดนี้ ติดอันดับ 3 ของผู้รักษาประตูที่ยอดเยียมที่สุดในศตวรรษที่ 20 จัดโดย IFFHS ตามหลังเลฟ แยชินและกอร์ดอน แบงส์ เขายังถือสถิติเป็นผู้เล่นยาวนานในการรักษาประตูในการแข่งขันระดับนานาชาติ (1142 นาที) ในช่วงระหว่างปี 1972-1974 กับการแข่งขัน 112 นัด เขาเป็นที่ 3 รองจากฟาบิโอ คันนาวาโรและเปาโล มัลดีนี ในเรื่องจำนวนการแข่งขันให้กับฟุตบอลทีมชาติอิตาลี และในปี ค.ศ. 2004 เปเล่ให้เขาติดใน 125 อันดับนักฟุตบอลที่ยังมีชีวิตอยู่ที่ยอดเยี่ยมที่สุด
หลังจากเขาเกษียณตัวเองในฐานะนักฟุตบอล ซอฟฟ์ทำหน้าที่โค้ชให้กับสโมสรฟุตบอลอิตาลีหลายทีมและให้กับทีมชาติด้วย
ฟาบีโอ กันนาวาโร
ฟาบีโอ กันนาวาโร () เกิดเมื่อวันที่ 13 กันยายน ค.ศ. 1973 ที่เมืองเนเปิลส์ ประเทศอิตาลี เป็นนักฟุตบอลชาวอิตาลีผู้ได้ถ้วยฟุตบอลโลก เล่นในเซเรียอา สโมสรฟุตบอลยูเวนตุส เขายังได้รับรางวัลนักฟุตบอลยอดเยี่ยมแห่งปีของทวีปยุโรปหรือ บาลงดอร์ ในปี 2006 โดยเขาเป็นนักเตะกองหลังเพียงคนเดียวที่ได้รับรางวัลนี้ เช่นเดียวกับเป็นนักเตะที่อายุมากที่สุดที่ได้รับรางวัล และเขายังเป็นนักเตะที่ลงแข่งมากที่สุดตลอดกาลของทีมชาติอิตาลี โดยลงแข่งไปทั้งสิ้น 131 นัด
ปัจจุบัน ดำรงตำแหน่งผู้จัดการทีม เฮดโค้ช ของทีม กว่างโจวเอเวอร์แกรนด์ทีมยักษ์ใหญ่ที่สุดในเอเชียและของไชนิส ซุปเปอร์ลีก
ป้ายหยุดรถไฟคลองจาก
ป้ายหยุดรถไฟคลองจาก เป็นป้ายหยุดรถไฟแห่งหนึ่งของทางรถไฟสายแม่กลอง ตั้งอยู่ที่ถนนเดิมบาง ตำบลมหาชัย อำเภอเมืองสมุทรสาคร จังหวัดสมุทรสาคร ห่างจากสถานีรถไฟวงเวียนใหญ่ 29.76 กิโลเมตร
ทางรถไฟสายนี้จะเป็นแนวการก่อสร้างรถไฟฟ้าชานเมืองสายสีแดงเข้ม และส่วนต่อขยายช่วงวงเวียนใหญ่-มหาชัย ชึ่งจะมีการปรับเป็นบางสถานี
มาตรวัดฟรีดแมน-เลอแมตร์-โรเบิร์ตสัน-วอล์กเกอร์
มาตรวัดฟรีดแมน-เลอแมตร์-โรเบิร์ตสัน-วอล์กเกอร์ (; FLRW) คือผลลัพธ์จากการคำนวณสมการสนามในทฤษฎีสัมพัทธภาพทั่วไปของไอน์สไตน์ ซึ่งอธิบายถึงการเชื่อมโยงแบบเรียบง่าย ความกลมกลืน และความสมมาตรในทุกทิศทางของเอกภพที่กำลังขยายตัวหรือกำลังหดตัว ตั้งชื่อตามนักดาราศาสตร์สี่คนคือ อเล็กซานเดอร์ ฟรีดแมน, จอร์จ เลอแมตร์, โฮวาร์ด เพอร์ซี โรเบิร์ตสัน และ อาเทอร์ เจฟฟรีย์ วอล์กเกอร์ ในบางครั้งก็มีการเรียกชื่อแบบสับเซ็ตต่างๆ เช่น ฟรีดแมน-โรเบิร์ตสัน-วอล์กเกอร์ (FRW) หรือ โรเบิร์ตสัน-วอล์กเกอร์ (RW) หรือ ฟรีดแมน-เลอแมตร์ (FL) แบบจำลองนี้ในบางครั้งเรียกกันว่า "แบบจำลองมาตรฐาน" (Standard Model) ในการศึกษาจักรวาลวิทยาสมัยใหม่
บิกแบงนิวคลีโอซินทีสิส
ในการศึกษาจักรวาลวิทยาเชิงกายภาพ บิกแบงนิวคลีโอซินทีสิส (; BBN) หรือ นิวคลีโอซินทีสิสเริ่มแรก เป็นการอธิบายถึงกระบวนการกำเนิดนิวเคลียสต่างๆ นอกเหนือไปจากนิวเคลียสของ H-1 (เช่น ไอโซโทปแสงของไฮโดรเจน ซึ่งนิวเคลียสประกอบด้วยโปรตอนเดี่ยว) ระหว่างช่วงยุคต้นของการเกิดเอกภพ นิวคลีโอซินทีสิสแรกเริ่มนี้เกิดขึ้นในเวลาไม่กี่นาทีหลังจากเกิดบิกแบง เชื่อกันว่าเป็นต้นเหตุของการก่อตัวของไอโซโทปธาตุหนักของไฮโดรเจน ที่รู้จักกันในชื่อ ดิวเทอเรียม (H-2 หรือ D), ฮีเลียมไอโซโทป He-3 และ He-4, และ ลิเทียมไอโซโทป Li-6 และ Li-7 นอกจากนิวเคลียสที่เสถียรเหล่านี้ ยังมีพวกที่ไม่เสถียรอยู่ด้วย หรือพวกไอโซโทปกัมมันตรังสี (Radionuclide) เช่น ทริเทียม H-3, เบอริลเลียม Be-7 และ เบอริลเลียม Be-8 ไอโซโทปที่ไม่เสถียรเหล่านี้อาจเสื่อมสลายไปหรือรวมตัวเข้ากับนิวเคลียสอื่นๆ และกลายเป็นหนึ่งในบรรดาไอโซโทปเสถียร
กีฬามหาวิทยาลัยแห่งประเทศไทย ครั้งที่ 34
กีฬามหาวิทยาลัยแห่งประเทศไทย ครั้งที่ 34 หรือ ราชพฤกษ์เกมส์ จัดการแข่งขันวันที่ 19 –26 มกราคม 2550 ณ มหาวิทยาลัยศรีนครินทรวิโรฒ องครักษ์ จังหวัดนครนายก โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน โดยจัดการแข่งขัน 25 ชนิดกีฬา มีมหาวิทยาลัยเข้าร่วมการแข่งขัน 115 มหาวิทยาลัย มีการชิงชัยทั้งสิ้น 255 เหรียญทอง 255 เหรียญเงิน 323 เหรียญทองแดง และมีคำขวัญว่า "กีฬาสีเขียวเพื่อคุณภาพชีวิต สติปัญญา วิชาการ และกัลยาณมิตร"
การแข่งขันในครั้งนี้มีวัตถุประสงค์เพื่อเฉลิมฉลองในวโรกาสอันเป็นมิ่งมหามงคลยิ่งที่พระบาทสมเด็จพระปรมินทรมหาภูมิพลอดุลยเดชฉลองสิริราชสมบัติครบ 60 ปี 9 มิถุนายน 2549 และพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
ตราสัญลักษณ์ในราชพฤกษ์เกมส์แสดงการผสมผสานระหว่าง "ตัวเลข 34" อันเป็นครั้งที่จัดการแข่งขันกีฬามหาวิทยาลัยแห่งประเทศไทย, สีเทา-แดง สีเทาคือสติปัญญา และ สีแดงคือพลัง และกราฟ y = ex สีทอง ความหมายของความเจริญงอกงาม อันเป็นสัญลักษณ์ของมหาวิทยาลัยศรีนครินทรวิโรฒ
ตราสัญลักษณ์ปรับให้มีลักษณะเป็นสามมิติคล้ายหน้าคน ประกอบกันแล้วประหนึ่ง คนที่แหลมคมกำลังเคลื่อนไหว แข่งขันและก้าวหน้า ท่ามกลางการผสมผสานและร่วมมือกันอย่างกัลยาณมิตร
ผึ้ง แสดงความหมาย ความสามัคคี ความเฉลียวฉลาด การร่วมแรงร่วมใจทำงานด้วยความสุข ด้วยความร่าเริงเพื่อสร้างสรรค์สิ่งที่ดีแก่สังคม
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 34 มีจำนวนทั้งสิ้น 114 สถาบัน ได้แก่
วศิษฏ์ ผ่องโสภา
วศิษฏ์ ผ่องโสภา (ชื่อเล่น: แชมป์) เป็นนักแสดง และดีเจชาวไทย
วศิษฏ์ เกิดเมื่อวันที่ 26 กันยายน พ.ศ. 2531 ที่โรงพยาบาลแม่สาย เชียงราย ประเทศไทย มีพี่สาว 2 คน จบการศึกษาชั้นมัธยมศึกษา จากโรงเรียนสวนกุหลาบวิทยาลัย ปัจจุบันกำลังศึกษา มหาวิทยาลัยกรุงเทพ ภาควิชาภาษาอังกฤษ [
ตำแหน่งคนพันธุ์อา ปี 2005 
50,หนุ่มคลีโอ 
ดัชชี่บอย 2007
รางวัลหนุ่มหล่อหน้าใส เขาชนไก่เฟสติวอล์
แบบจำลองแลมบ์ดา-ซีดีเอ็ม
แลมบ์ดา-ซีดีเอ็ม () ย่อมาจาก Lambda-Cold Dark Matter หรือ แลมบ์ดา-สสารมืดเย็น มักถูกอ้างถึงในฐานะเป็น แบบจำลองมาตรฐาน ของการศึกษาจักรวาลวิทยาตามทฤษฎีบิกแบง เป็นความพยายามอธิบายถึงการมีอยู่และโครงสร้างของรังสีไมโครเวฟพื้นหลังของจักรวาล โครงสร้างขนาดใหญ่ของเอกภพ การกระจายตัวขององค์ประกอบแสง และการที่เอกภพขยายตัวออกด้วยอัตราเร่ง ซึ่งสังเกตได้จากแสงจากดาราจักรที่อยู่ห่างไกลหรือซูเปอร์โนวา เป็นแบบจำลองที่เรียบง่ายที่สุดที่เห็นพ้องกันว่าสอดคล้องกับปรากฏการณ์ที่สังเกตได้
แบบจำลองแลมบ์ดา-ซีดีเอ็ม อ้างอิงจากพารามิเตอร์ 6 ตัว ได้แก่ ความหนาแน่นทางกายภาพของแบริออน ความหนาแน่นทางกายภาพของสสารมืด ความหนาแน่นของพลังงานมืด ดัชนีสเปกตรัมเชิงสเกลาร์ ค่าแอมพลิจูดความผันแปรของความโค้ง และ reionization optical depth จากข้อมูลเหล่านี้ จะสามารถคำนวณหาค่าอื่นๆ ในแบบจำลอง (รวมถึงค่าคงที่ฮับเบิลและอายุของเอกภพ) ได้
พารามิเตอร์ที่แสดงอยู่ในตารางข้างล่างนี้ นำมาจากข้อมูลสังเกตการณ์ของดาวเทียม WMAP ซึ่งรวมถึงการประมาณค่าที่อ้างอิงจากการแกว่งตัวของแบริออน (Baryon Acoustic Oscillations) ในดาราจักร และจากความส่องสว่าง/เวลาขยายตัว ของซูเปอร์โนวาประเภท Ia การตีความข้อมูลเหล่านี้ในแบบจำลองจักรวาลวิทยา มีแสดงอยู่ในเอกสารวิชาการของ Komatsu "et al." และ สเพอร์เจล "et al."
แบริโอเจเนซิส
ในการศึกษาจักรวาลวิทยา แบริโอเจเนซิส () เป็นศัพท์สามัญที่ใช้เรียกกระบวนการทางกายภาพตามสมมุติฐาน อันเป็นการทำให้เกิดความไม่สมดุลระหว่างแบริออนกับปฏิแบริออน ในช่วงเริ่มต้นของเอกภพ เป็นผลให้เกิดสสารต่างๆ อันเป็นส่วนประกอบของเอกภพในปัจจุบัน
ทฤษฎีต่างๆ เกี่ยวกับแบริโอเจเนซิส ต้องอาศัยสาขาวิชาย่อยทางฟิสิกส์มาช่วยมากมาย เช่น ทฤษฎีสนามควอนตัม และฟิสิกส์เชิงสถิติ เพื่ออธิบายถึงกลไกที่เป็นไปได้ ความแตกต่างระหว่างทฤษฎีแบริโอเจเนซิสแบบต่างๆ เป็นเรื่องรายละเอียดของปฏิกิริยาระหว่างอนุภาคพื้นฐาน
กระบวนการถัดจากแบริโอเจเนซิส ยังเป็นที่เข้าใจกันมากกว่า นั่นคือ บิกแบงนิวคลีโอซินทีสิส ซึ่งเกิดขึ้นในช่วงที่นิวเคลียสอะตอมของแสงเริ่มก่อตัวขึ้น
ที่หยุดรถไฟบางน้ำจืด
ที่หยุดรถไฟบางน้ำจืด เป็นที่หยุดรถไฟแห่งหนึ่งของทางรถไฟสายแม่กลอง ตั้งอยู่ในท้องที่ตำบลบางน้ำจืด อำเภอเมืองสมุทรสาคร จังหวัดสมุทรสาคร ห่างจากสถานีรถไฟวงเวียนใหญ่ 19.97 กิโลเมตร มีรางในย่าน 2 ราง
แบริออน
แบริออน () เป็นตระกูลหนึ่งของอนุภาคย่อยของอะตอมแบบผสมที่เกิดจากควาร์ก 3 ตัว (ซึ่งแตกต่างจาก มีซอน ซึ่งประกอบด้วยควาร์ก 1 ตัวและปฏิควาร์ก 1 ตัว) พวกแบริออนและมีซอนต่างก็เป็นส่วนหนึ่งของตระกูลอนุภาคที่เรียกว่า แฮดรอน ซึ่งเป็นตระกูลอนุภาคที่เกิดจากควาร์ก คำว่า "แบริออน" มาจากภาษากรีกโบราณว่า "βαρύς" ("แบรีส") มีความหมายว่า "หนัก" เนื่องจากเมื่อครั้งที่ตั้งชื่อนี้นั้น พวกอนุภาคมูลฐานที่รู้จักกันแล้วส่วนใหญ่มีมวลน้อยกว่าพวกแบริออน
เนื่องจากแบริออนประกอบด้วยควาร์ก มันจึงประสพกับอันตรกิริยาอย่างเข้ม ในขณะที่พวกเลปตอน ซึ่งไม่มีส่วนประกอบของควาร์ก ไม่ต้องประสพ พวกแบริออนที่คุ้นเคยมากที่สุดคือ โปรตอน และ นิวตรอน ซึ่งประกอบขึ้นเป็นมวลส่วนใหญ่ของสสารที่มองเห็นได้ในจักรวาล ขณะที่อิเล็กตรอน (ส่วนประกอบหลักอีกอย่างหนึ่งของอะตอม) เป็นเลปตอน
แบริออนแต่ละตัวจะมีคู่ปฏิยานุภาคที่เรียกว่า ปฏิแบริออน ซึ่งควาร์กจะถูกแทนที่ด้วยคู่ตรงข้ามของมันคือ ปฏิควาร์ก ตัวอย่างเช่น โปรตอนประกอบด้วย 2 อัพควาร์ก และ 1 ดาวน์ควาร์ก คู่ปฏิยานุภาคของมันคือ ปฏิโปรตอน ประกอบด้วย 2 อัพปฏิควาร์ก และ 1 ดาวน์ปฏิควาร์ก
จนถึงเร็ว ๆ นี้ ยังคิดกันว่ามีการทดลองบางอย่างที่สามารถแสดงถึงการมีอยู่ของ "เพนตาควาร์ก" หรือแบริออนประหลาดที่ประกอบด้วยควาร์ก 4 ตัวกับแอนติควาร์ก 1 ตัว ชุมชนนักฟิสิกส์อนุภาคทั้งหมดไม่เคยมองการมีอยู่ของอนุภาคในลักษณะนี้มาก่อนจนกระทั่ง ค.ศ. 2006 แต่ในปี ค.ศ. 2008 มีหลักฐานที่น่าเชื่อถือซึ่งล้มล้างความเชื่อเรื่องการมีอยู่ของเพนตาควาร์ก
สสารแบริออน คือสสารที่มีองค์ประกอบส่วนใหญ่เป็นแบริออน (โดยมวล) ซึ่งรวมถึงอะตอมทุกชนิด (นั่นหมายรวมถึงสสารเกือบทั้งหมดที่เราเคยพบหรือเคยรู้จักในชีวิตประจำวัน รวมถึงร่างกายของเราด้วย) ส่วนสสารแบบนอน-แบริออน ก็คือสสารใด ๆ ที่ไม่ได้มีองค์ประกอบพื้นฐานเป็นแบริออน ซึ่งอาจรวมถึงสสารธรรมดาเช่น นิวตริโน หรืออิเล็กตรอนอิสระ และอาจนับรวมถึงสสารมืดแบบนอน-แบริออนที่แปลกประหลาดบางชนิด เช่น อนุภาค supersymmetric, แอ็กเซียน (axion) หรือ หลุมดำ การแยกแยะระหว่างสสารแบริออนกับสสารนอน-แบริออนมีความสำคัญมากในการศึกษาจักรวาลวิทยา เพราะแบบจำลองบิกแบงนิวคลีโอซินทีสิสได้วางเงื่อนไขอันแน่นหนาเอาไว้เกี่ยวกับปริมาณสสารแบริออนที่ปรากฏขึ้นในเอกภพยุคแรก ๆ
จำนวนแบริออนที่มีอยู่ ก็เป็นประเด็นสำคัญอย่างยิ่งในทางจักรวาลวิทยา เพราะเรากำหนดสมมุติฐานว่า บิกแบงได้สร้างสภาวะที่มีแบริออนกับแอนติแบริออนในจำนวนเท่า ๆ กัน กระบวนการที่ทำให้แบริออนมีจำนวนมากกว่าแอนติแบริออน เรียกว่า แบริโอเจเนซิส
แซบนอค
ในปิศาจวิทยา แซบนอค()เป็นมาควิสแห่งนรก ผู้มีอสูรใต้บังคับบัญชา 50 กองและเป็นปิศาจตนที่ 43 ในบท "อาร์สโกเอเทีย" จากหนังสือกุญแจย่อยของโซโลมอน
แซบนอคมีอำนาจสร้างหอคอย ปราสาท และเมือง ซึ่งเต็มไปด้วยอาวุธให้ผู้อัญเชิญ มอบสัตว์รับใช้ให้ และสามารถทำให้ศัตรูบาดเจ็บเป็นแผลเน่าเฟะเต็มไปด้วยหนอน ร่างของซับนอคเป็นทหารสวมเกราะ ถืออาวุธ หัวเป็นสิงห์โตและขี่ม้าสีซีด
ชื่ออื่นๆของแซบนอคประกอบด้วย "แซบนัค" () "ซัลมาค" () และ "ซัฟนอค" ()
ท่าอากาศยานนานาชาติคลีฟแลนด์ฮ็อปกินส์
ท่าอากาศยานนานาชาติคลีฟแลนด์ฮ็อปกินส์ (อังกฤษ : Cleveland Hopkins International Airport) เป็นท่าอากาศยานพาณิชย์ที่ใหญ่ที่สุดในรัฐโอไฮโอ ตั้งอยู่ทางทิศตะวันตกเฉียงใต้ห่างจากเมืองคลีฟแลนด์ 14 กิโลเมตร ก่อตั้งเมื่อปี ค.ศ. 1925 นับเป็นท่าอากาศยานของทางการท้องถิ่นแห่งแรกในสหรัฐอเมริกา และเป็นท่าอากาศยานแรกในสหรัฐอเมริกาที่มีการเชื่อมต่อการคมนาคมโดยตรงเข้ากับระบบรถไฟใต้ดิน ในปี ค.ศ. 1968 ชื่อท่าอากาศยานมาจากชื่อของ วิลเลียม อาร์ ฮอปกินส์ ผู้ก่อตั้งท่าอากาศยานและอดีตผู้จัดการเมือง (City Manager) คลีฟแลนด์
ในปี 2008 ท่าอากาศยานแห่งนี้รองรับผู้โดยสารทั้งสิ้น 11,106,194 คน ลดลงจาก ปี 2007 3.08% ที่นี่ถือเป็นท่าอากาศยานหลักอันดับที่สามของสายการบินคอนติเนนตัล แอร์ไลน์ และสายการบินท้องถิ่นอื่นๆ เช่น เอกซ์เพรสเจ็ท คอมมุทแอร์
ท่าอากาศยานนานาชาติคลีฟแลนด์ฮ็อปกินส์ มีอาณาเขตพื้นที่ประมาณ 7.68 ตารางกิโลเมตร ประกอบไปด้วยทางวิ่งสามเส้น ได้แก่
ส่วนของอาคารผู้โดยสารมีเพียงอาคารเดียว แบ่งอาคารเทียบเครื่องบินออกเป็นสี่อาคาร ได้แก่
ซง อิลกุก
ซง อิลกุก (; ) นักแสดงชาวเกาหลีใต้ ซึ่งมีชื่อเสียงจากบทบาทพระเอก ในละครชุดอิงประวัติศาสตร์เกาหลีใต้สองเรื่องคือ จูมง มหาบุรุษกู้บัลลังก์ และ มูยุล มหาบุรุษพิชิตแผ่นดิน
ซง อิลกุก เกิดเมื่อวันศุกร์ที่ 1 ตุลาคม พ.ศ. 2514 ที่ประเทศเกาหลีใต้ มารดาของเขา "คิม อึลดง" (김을동; Kim Eul Dong) เป็นอดีตนักแสดงหญิง ซึ่งปัจจุบันดำรงตำแหน่ง สมาชิกสภาผู้แทนราษฎรเกาหลีใต้ และมีน้องสาวชื่อ "ซงซงอี" (Song Song Yi) จบการศึกษาระดับปริญญาตรี ในสาขาวิชาศิลปะการแสดง จากมหาวิทยาลัยชองจู ในเวลาว่าง ซงมักตีกอล์ฟ ว่ายน้ำ เล่นสกี ปีนเขา และฟันดาบ
ซง สมรสกับ "จอง ซึงยอน" (정승연; Jeong Seung Yeon) ผู้พิพากษาประจำศาลสูงแห่งนครปูซาน เมื่อวันที่ 15 มีนาคม พ.ศ. 2551 แต่ภรรยาของเขาไม่สามารถปรากฏตัวผ่านสื่อได้ เนื่องจากทางศาลของเกาหลีใต้เกรงว่า จะส่งผลกระทบต่อภาพลักษณ์ของกระบวนการยุติธรรม ต่อมาในวันที่ 16 มีนาคม พ.ศ. 2555 จองให้กำเนิดบุตรชายแฝดสาม (triplet sons) โดยทั้งสองให้ชื่อแก่เด็กทั้งสามว่า "แทฮัน" (대한; Dae Han), "มินกุก" (민국; Min Guk) และ "มันเซ" (만세; Man Seh) อันมีความหมายโดยรวมว่า "สาธารณรัฐเกาหลีจงเจริญ" (Long Live the Republic of Korea) ปัจจุบันครอบครัวซง พำนักอยู่ในห้องพักบนคอนโดมิเนียม ที่เขตเศรษฐกิจนานาชาติซงโด (송도; Songdo) ของนครอินช็อน นอกจากนั้น ซงและบุตรทั้งสาม ยังร่วมเป็นดารารับเชิญ ในรายการโทรทัศน์วาไรตีกึ่งเรียลิตี "การกลับมาของซูเปอร์แมน" (슈퍼맨이 돌아왔다; Superman Is Back) ซึ่งเสนอฉายทางช่องเคบีเอส 2 โดยเริ่มปรากฏตัวครั้งแรก ตั้งแต่รายการตอนที่ 34 ออกอากาศเมื่อวันที่ 6 กรกฎาคม พ.ศ. 2557 จนถึงปัจจุบัน
จี ซ็อง
จี ซอง (; ) หรือชื่อจริงว่า ควัก แท-กุน (; ; 27 กุมภาพันธ์ 2520 — ) เป็นนักแสดงชาวเกาหลีใต้ จบการศึกษาจากมหาวิทยาลัย Suwon University สามารถพูดได้ทั้งภาษาเกาหลีใต้และญี่ปุ่น
คัง จี-ฮวัน
คัง จี-ฮวัน (; ) หรือชื่อจริงว่า โช แท-กยู (; 20 มีนาคม 2520 — ) เป็นนักแสดงชาวเกาหลีใต้ สังกัดแจมโบเอนเตอร์เทนเมนต์ (Jambo Entertainment)
โซอี ซัลดานา
โซเอ ยาดีรา ซัลดาญา นาซารีโอ () หรือ โซอี ซัลดานา () นักแสดงชาวอเมริกันเชื้อสายโดมินิกัน มีชื่อเสียงจากบทบาทในภาพยนตร์ผจญภัย "Pirates of the Caribbean" ตอน The Curse of the Black Pearl (คืนชีพกองทัพโจรสลัดสยองโลก) ในปี 2003 บทเจ้าหน้าที่ตรวจคนเข้าเมืองสหรัฐใน "The Terminal" ในปี 2004 และเริ่มได้รับบทนำในปี 2009 จากบท "อูฮูรา" ใน "สตาร์ เทรค" และบทลูกสาวหัวหน้าเผ่านาวีใน "อวตาร" ของเจมส์ คาเมรอน
โซอี ซัลดานา เกิดที่นิวเจอร์ซีย์ สหรัฐอเมริกาในครอบครัวชาวโดมินิกัน เธอใช้ชีวิตวัยเด็กในโดมินิกัน ก่อนจะลาออกจากโรงเรียนและย้ายกลับสหรัฐเพื่อเป็นนักแสดง โดยเริ่มมีชื่อเสียงจากบทนักเต้นบัลเลต์ใน "Center Stage" ในปี 2000
พลังงานการสลายตัว
พลังงานการสลายตัว (decay energy) เป็นพลังงานที่ปลดปล่อยออกมาจากการสลายตัวของสารกัมมันตรังสี การสลายตัวของสารกัมมันตรังสีคือกระบวนการที่Radioactive decay is the process in which an unstable นิวเคลียสอะตอมที่ไม่เสถียรสูญเสียพลังงานโดยปล่อยอนุภาคอิออนและรังสี การสลายหรือสูญเสียพลังงานนี้ เป็นผลในอะตอมรูปแบบหนึ่งนิวไคลด์ต้นกำเนิดเปลี่ยนเป็นอะตอมอีกรูปแบบที่เรียกว่านิวไคลด์ลูก
ความต่างของพลังงานของรีเอเจนต์เขียนแทนด้วย "Q":
พลังงานการสลายตัวปกติมีหน่วยพลังงานเป็น MeV (ล้านอิเล็กตรอนโวลต์) หรือ KeV (กิโลอิเล็กตรอนโวลต์)
รูปแบบของการสลายตัวของสารกัมมันตรังสียังรวมถึง
พลังงานการสลายตัวเป็นมวลที่แตกต่าง ("dm") ระหว่างต้นกำเนิดและลูกของอะตอมและอนุภาค จะเท่ากับพลังงานของรังสี ("E") ถ้า "A" เป็นอัตราการสลายตัวของกัมมันตภาพรังสี คือจำนวนของอะตอมที่เปลี่ยนแปลงต่อเวลา "M" คือมวลโมเลกุล แล้ว พลังงานการแผ่รังสี ("W") คือ:
formula_3 หรือ 
formula_4
ตัวอย่าง: โคบอลต์-60สลายกลายเป็น Ni60 ความแตกต่างของมวล "dm" คือ 0.003u พลังงานการแผ่รังสีมีค่าประมาณ 2.8 MeV น้ำหนักโมเลกุลคือ 59.93 ครึ่งชีวิต ("T") ของ 5.7a สอดคล้องกับการสลายตัว A=N*ln(2)/T, เมื่อ N คือจำนวนอะตอมต่อโมล ดังนั้นพลังงานการแผ่รังสีหนึ่งหน่วยสำหรับ Co60 คือ 17.9 W/g
พลังงานการแผ่รังสี "W/g" สำหรับไอโซโทปต่างๆ:
Radioactivity Radionuclides Radiation by Joseph Magill and Jean Galy, Springer Verlag, 2005
คมชัดลึก อวอร์ด ครั้งที่ 3
คมชัดลึก อวอร์ด ครั้งที่ 3 ประจำปี 2548 (24 มกราคม 2549) จัดโดยหนังสือพิมพ์คมชัดลึก
คมชัดลึก อวอร์ด ครั้งที่ 2
คมชัดลึก อวอร์ด ครั้งที่ 2 ประจำปี 2547 (24 กุมภาพันธ์ 2548) จัดโดยหนังสือพิมพ์คมชัดลึก
ปริญ สุภารัตน์
ปริญ สุภารัตน์ ชื่อเล่น หมาก เป็นนักแสดงและนายแบบชาวไทย สังกัด สถานีวิทยุโทรทัศน์ไทยทีวีสีช่อง 3 เคยเป็น นักกีฬายูโด ผู้เข้าแข่งขัน กีฬาเยาวชนแห่งชาติ มาก่อน เมื่อก้าวเข้าสู่วงการบันเทิง จึงเริ่มเป็นที่รู้จักในฐานะนักแสดงชายหน้าใหม่ ด้วยบทบาทพระเอกละครโทรทัศน์เรื่องแรก คือ เงารักลวงใจ แสดงคู่กับ มิ้นท์ ณัฐวรา วงศ์วาสนา
ปริญ สุภารัตน์ เกิดเมื่อวันที่ 19 มีนาคม พ.ศ. 2533 เป็น ชาวเชียงใหม่ บิดาชื่อ นพ.วรพันธ์ วิลัยหงษ์ มารดาชื่อ ปานหทัย สุภารัตน์ มีพี่น้องทั้งหมด 2 คน เป็นลูกคนสุดท้อง มีพี่สาว 1 คน ชื่อ ปราง และมีพี่สาวต่างมารดาอีก 2 คน ชื่อจริง ปริญ ย่อมาจากคำว่าปริญญา ส่วนนามสกุล สุภารัตน์ ซึ่งเป็นนามสกุลของมารดา หมายถึง แก้วที่ประเสริฐ
ปริญจบการศึกษาในระดับชั้นอนุบาลที่อักษรธรรม จังหวัดเชียงใหม่ ประถมศึกษาที่ โรงเรียนปรินส์รอยแยลส์วิทยาลัย จังหวัดเชียงใหม่ ชั้นประถมศึกษาปีที่ 3 ครอบครัวย้ายไปที่จังหวัดลำปาง จึงเรียนต่อชั้นประถมศึกษาปีที่ 4 จนถึงชั้นมัธยมศึกษาปีที่ 6 ที่ โรงเรียนอัสสัมชัญลำปาง จังหวัดลำปาง หมากมีความการชอบการท่องเที่ยวแบบ Naturist เป็นพิเศษ นอกจากนี้ยังเคยได้สร้างผลงานการแข่งขันกีฬายูโด ในการแข่งขัน กีฬาเยาวชนแห่งชาติ ครั้งที่ 24 ดอกบัวเกมส์ ที่ จังหวัดอุบลราชธานี ศึกษาระดับอุดมศึกษาที่ มหาวิทยาลัยรังสิต ด้วยทุนนักกีฬาท อีกทั้งในปี 2558 “สมาคมยูโดแห่งประเทศไทย” ได้มอบ “วุฒิบัตรสายดำชั้น 1” และแต่งตั้งให้เป็น “ทูตกีฬายูโด” ของประเทศไทยอีกด้วย ปัจจุบันสำเร็จการศึกษาระดับปริญญาตรี คณะบริหารธุรกิจ สาขาวิชาการตลาด มหาวิทยาลัยรังสิต
เข้าสู่วงการบันเทิงด้วยการถ่ายแบบ ถ่ายมิวสิกวิดีโอ ถ่ายโฆษณา จนมีผลงานแสดงละครเรื่องแรก เงารักลวงใจ และเป็นที่รู้จักมากขึ้นจากละครเรื่อง ปฐพีเล่ห์รัก ในบทบาทของ ปฐพี อดิศวร ในละครซีรีส์ชุด 4 หัวใจแห่งขุนเขา
ปี 2555 
ปี 2556
ปี 2557
ปี 2558
ปี 2559
ปี 2560
ปี 2561
ปี 2553 
ปี 2554 
ปี 2555 
ปี 2556
ไอเสีย
ไอเสีย เป็นแก๊สจากปล่องควันที่ปล่อยออกมาเนื่องจากการเผาไหม้เชื้อเพลิง เช่น แก๊สธรรมชาติ แก๊สโซลีน น้ำมันดีเซล น้ำมันเตา หรือถ่านหิน เครื่องยนต์จะปล่อยไอเสียออกสู่บรรยากาศผ่านท่อไอเสีย ปล่องควัน หรือหัวฉีดกังหันแล้วแต่ชนิดของเครื่องยนต์ ไอเสียจะกระจายตามทิศทางลม เรียกว่า "ควันไอเสีย" (exhaust plume)
ไอเสียเป็นส่วนประกอบหลักในการปล่อยไอเสียในยานพาหนะที่ใช้มอเตอร์ (และจากเครื่องยนต์สันดาปภายใน) ซึ่งรวมถึง
การปล่อยไอเสียในยานพาหนะที่ใช้มอเตอร์ส่งผลให้เกิดมลพิษทางอากาศและเป็นส่วนประกอบหลักที่ทำให้เกิดหมอกควันในเมืองใหญ่ จากการศึกษาของ MIT ปี ค.ศ. 2013 ระบุว่า มีผู้เสียชีวิตก่อนวัยอันควรถึง 53,000 คนต่อปีในสหรัฐอเมริกาประเทศเดียว สาเหตุมาจากการปล่อยไอเสียจากยานพาหนะ จากข้อมูลการศึกษาของมหาลัยเดียวกันนี้พบว่า ควันไอเสียจากการจราจรคร่าชีวิตคน 5,000 คนต่อปีในสหราชอาณาจักร
ป้ายหยุดรถไฟสามแยก
ป้ายหยุดรถไฟสามแยก เป็นป้ายหยุดรถไฟแห่งหนึ่งของทางรถไฟสายแม่กลอง ตั้งอยู่บริเวณสามแยกคลองเลียบทางรถไฟตัดกับคลองระหาญ แขวงแสมดำ เขตบางขุนเทียน กรุงเทพมหานคร ห่างจากสถานีรถไฟวงเวียนใหญ่ 15.83 กิโลเมตร
ทางรถไฟสายนี้จะเป็นแนวการก่อสร้างรถไฟฟ้าชานเมืองสายสีแดงเข้ม และส่วนต่อขยายช่วงวงเวียนใหญ่-มหาชัย ชึ่งจะมีการปรับเป็นบางสถานี
โรเบิร์ต มาเธอร์เวลล์
โรเบิร์ต มาเธอร์เวลล์ () (24 มกราคม ค.ศ. 1915 - 16 กรกฎาคม ค.ศ. 1991) เป็นจิตรกรและช่างพิมพ์ชาวอเมริกันของลัทธิการแสดงออกทางนามธรรม (Abstract expressionism) ของคริสต์ศตวรรษที่ 20 มาเธอร์เวลล์เป็นศิลปินผู้มีอายุน้อยที่สุดคนหนึ่งของตระกูลการเขียนภาพแบบนิวยอร์ก (New York School) (ซึ่งเป็นคำที่มาเธอร์เวลล์คิดเรียกขึ้นเอง) ที่รวมทั้งแจ็คสัน พอลลัค, มาร์ค รอธโค, วิลเลม เดอ คูนนิง และ ฟิลิป กัสตัน
ป้ายหยุดรถไฟทุ่งสีทอง
ป้ายหยุดรถไฟทุ่งสีทอง เป็นป้ายหยุดรถไฟแห่งหนึ่งของทางรถไฟสายแม่กลอง ตั้งอยู่ในท้องที่ตำบลบางน้ำจืด อำเภอเมืองสมุทรสาคร จังหวัดสมุทรสาคร ห่างจากสถานีรถไฟวงเวียนใหญ่ 18.76 กิโลเมตร
ทางรถไฟสายนี้จะเป็นแนวการก่อสร้างรถไฟฟ้าชานเมืองสายสีแดงเข้ม และส่วนต่อขยายช่วงวงเวียนใหญ่-มหาชัย ชึ่งจะมีการปรับเป็นบางสถานี
นิปปงเทเลวิ
นิปปงเทเลวิ ( "Nippon Terebi"; ) มักย่อว่า เอ็นทีวี () หรือ เอเอ็กซ์ () เป็นเครือข่ายสถานีโทรทัศน์ในชิโอโดเมะ, มินาโตะ, โตเกียว, ญี่ปุ่น มีผู้ดำเนินงาน คือ บรรษัทเครือข่ายนิปปงเทเลวิ ( "Nippon Terebi Hōsōmō Kabushiki-gaisha"; ) ภายใต้การควบคุมของสำนักพิมพ์โยมิอูริชิมบุง () ออกอากาศภาคพื้นดินทั่วญี่ปุ่น
ชาวดาวนาเม็ก
ชาวดาวนาเม็ก (ภาษาอังกฤษ : Namekian) เป็นมนุษย์ต่างดาวจากการ์ตูนเรื่องดราก้อนบอลที่มีรูปร่างหน้าตาเหมือนพิคโคโล่(ซึ่งเป็นตัวละครหลักของเรื่องที่เป็นชาวดาวนาเม็ก)กับราชาปีศาจพิคโคโล่
เป็นชาวดาวนาเม็กจากจักรวาลที่ 6
เป็นชาวดาวนาเม็กจากจักรวาลที่ 6
เวสโต สลิเฟอร์
เวสโต เมลวิน สลิเฟอร์ (; 11 พฤศจิกายน ค.ศ. 1875 - 8 พฤศจิกายน ค.ศ. 1969) เป็นนักดาราศาสตร์ชาวอเมริกัน น้องชายของเขาคือ เอิร์ล ซี. สลิเฟอร์ ก็เป็นนักดาราศาสตร์เช่นกันและเป็นผู้อำนวยการหอดูดาวโลเวลล์
สลิเฟอร์สำเร็จการศึกษาระดับปริญญาเอกจากมหาวิทยาลัยอินเดียน่า ในปี ค.ศ. 1909 และเข้าทำงานที่หอดูดาวโลเวลล์ ที่แฟลกสตัฟฟ์ อริโซนา ตราบจนตลอดชีวิต เขาได้เป็นผู้ช่วยผู้อำนวยการหอดูดาวในปี ค.ศ. 1915 รักษาการผู้อำนวยการในปี ค.ศ. 1916 และเป็นผู้อำนวยการในปี ค.ศ. 1926 ตราบจนกระทั่งเกษียณอายุในปี ค.ศ. 1952 สลิเฟอร์ใช้วิธีสเปกโตรสโกปีในการสำรวจหาคาบการหมุนของดาวเคราะห์และตรวจสอบองค์ประกอบของบรรยากาศดาวเคราะห์ ปี ค.ศ. 1912 เขาเป็นคนแรกที่สังเกตพบการเคลื่อนตัวของเส้นสเปกตรัมของดาราจักร ทำให้เขาเป็นผู้ค้นพบการเคลื่อนไปทางแดงของดาราจักร เขายังเป็นผู้ว่าจ้าง ไคลด์ ทอมโบ (Clyde Tombaugh) และเป็นผู้กำกับการทำงานที่นำไปสู่การค้นพบพลูโต ในปี ค.ศ. 1930
โดยทั่วไปมักเข้าใจกันว่า เอ็ดวิน ฮับเบิล เป็นผู้ค้นพบการเคลื่อนไปทางแดงของดาราจักร แต่อันที่จริงการตรวจวัดเช่นนี้กับการตีความได้มีการทำความเข้าใจมาก่อนแล้วตั้งแต่ ค.ศ. 1917 โดยนักดาราศาสตร์จากหอดูดาวต่างๆ คือ เจมส์ เอ็ดเวิร์ด คีลเลอร์ (หอดูดาวลิคแอนด์อัลเลเกนี) เวสโต สลิเฟอร์ (หอดูดาวโลเวลล์) และ วิลเลียม วอลเลซ แคมป์เบล (หอดูดาวลิค)
เฌโรม ลาล็องด์
โฌแซ็ฟ เฌโรม เลอฟร็องซัว เดอ ลาล็องด์ (; 11 กรกฎาคม ค.ศ. 1732 - 4 เมษายน ค.ศ. 1807) เป็นนักดาราศาสตร์และนักเขียนชาวฝรั่งเศส ผลงานสำคัญของเฌโรม ลาล็องด์ที่เป็นที่รู้จักกันดีคือแค็ตตาล็อกดาวชื่อ “"Histoire Céleste Française"” ที่เขียนในปี ค.ศ. 1801 ที่รวมตำแหน่งดาวทั้งหมด 47,390 ดวง และ “"Bibliographie astronomique"” ที่เขียนในปี ค.ศ. 1803 นอกจากนั้นลาล็องด์ก็ยังเขียนบันทึกการเดินทางชื่อ “"Voyage d'un français en Italie"” ที่เขียนในปี ค.ศ. 1769 ที่บันทึกเรื่องราวการเดินทางไปยังอิตาลีระหว่างปี ค.ศ. 1765 ถึงปี ค.ศ. 1766
เอ็กซ์เซล ลอนดอน
เอ็กซ์เซล ลอนดอน หรือเรียกสั้น ๆ ว่า เอ็กซ์เซล (; อักษรย่อ: ExCeL) เป็นศูนย์แสดงสินค้าและศูนย์การประชุม ซึ่งตั้งอยู่ระหว่างท่าอากาศยานลอนดอนซิตี และคานารีวอร์ฟ (Canary Wharf) ทางตะวันออกของกรุงลอนดอน ในการแข่งขันกีฬาโอลิมปิกฤดูร้อน 2012 จะใช้เป็นสถานที่แข่งขันกีฬา 4 ชนิดคือ มวยสากลสมัครเล่น, ฟันดาบ, ยูโด และเทเบิลเทนนิส และถือเป็นศูนย์นิทรรศการที่ใหญ่ที่สุดในยุโรป
ริชาร์ด โทลแมน
ริชาร์ด เชซ โทลแมน (; 4 มีนาคม ค.ศ. 1881 - 5 กันยายน ค.ศ. 1948) เป็นนักฟิสิกส์คณิตศาสตร์ และนักเคมีฟิสิกส์ชาวอเมริกัน ผู้เขียนตำรากลศาสตร์สถิติ เขาเป็นผู้มีส่วนสนับสนุนสำคัญในการศึกษาทฤษฎีทางจักรวาลวิทยา ในช่วงปีหลังจากที่ไอน์สไตน์ค้นพบทฤษฎีสัมพัทธภาพทั่วไป เขาเป็นศาสตราจารย์ด้านเคมีฟิสิกส์และฟิสิกส์คณิตศาสตร์ที่สถาบันเทคโนโลยีแคลิฟอร์เนีย (แคลเทค)
กอร์ดอน แบงส์
กอร์ดอน แบงส์, โอบีอี () เกิดเมื่อวันที่ 30 ธันวาคม ค.ศ. 1937 เป็นอดีตนักฟุตบอลชาวอังกฤษ ได้รับการสำรวจจาก IFFHS ในฐานะผู้รักษาประตูที่ดีที่สุดอันดับ 2 แห่งศตวรรษที่ 20 รองจาก เลฟ แยชิน (อันดับ 1) และก่อน ดิโน ซอฟฟ์ (อันดับ 3)
แบงก์ได้ร่วมเข้าแข่งขันกับทีมฟุตบอลทีมชาติอังกฤษ และยังชนะเลิศในการแข่งขันฟุตบอลโลก 1966 แบงส์ยังได้รับการเรียกจากเปเล่ว่าเป็น 1 ใน 125 นักฟุตบอลที่ยังมีชีวิตอยู่ที่ยอดเยี่ยมที่สุด เมื่อเดือนมีนาคม 2004 ชื่อของเขายังกลายเป็นสำนวนที่ใช้ประจำทุกวันนี้ในอังกฤษที่ว่า "Safe as the Banks of England" (ป้องกันไว้เหมือนแบงส์แห่งอังกฤษ) 
เนื่องจากสร้างชื่อในฟุตบอลโลก 1970 โดยเขาสามารถเซฟลูกโหม่งของเปเล่ ได้อย่างมหัศจรรย์ทั้งที่เปเล่โหม่งจ่อ ๆ อยู่ตรงเกือบเส้นประตูแม้สุดท้ายจะแพ้บราซิลไป 1-0 แต่ก็ยังเป็นตำนานที่เล่าขานกันต่อมา
การพองตัวของจักรวาล
ในการศึกษาจักรวาลวิทยา การพองตัวของจักรวาล () หรือการพองตัวของเอกภพ คือแบบจำลองการขยายตัวแบบเอ็กโปเนนเชียลของเอกภพตามทฤษฎี ที่เกิดขึ้นหลังจากการเกิดบิกแบงเป็นเวลา 10 วินาที เนื่องจากมีความหนาแน่นของพลังงานสุญญากาศเป็นแรงดันลบ. คำว่า "การพองตัว" ยังใช้ในความหมายถึงสมมุติฐานของการเกิดการพองตัว ทฤษฎีการพองตัว และยุคแห่งการพองตัวด้วย
ผลสืบเนื่องโดยตรงจากการขยายตัวของเอกภพในลักษณะนี้ เอกภพที่สังเกตได้ทั้งหมดจึงมีจุดเริ่มต้นจากย่านที่ต่อเชื่อมกันเป็นบริเวณเล็กๆ การพองตัวช่วยอธิบายปัญหาเก่าแก่ของจักรวาลวิทยาตามแนวทางบิกแบงได้ว่า ทำไมเอกภพจึงมีรูปร่างแบน มีความกลมกลืนกัน และสมมาตรในทุกทิศทาง ตามหลักการพื้นฐานจักรวาลวิทยา แทนที่จะมีความโค้งสูงมากๆ และยุ่งเหยิงมากๆ ตามหลักพื้นฐานทางฟิสิกส์ การพองตัวยังช่วยอธิบายถึงจุดกำเนิดของโครงสร้างขนาดใหญ่ในจักรวาล เนื่องจากความแปรปรวนทางควอนตัมในบริเวณการพองตัวขนาดเล็กๆ ทำให้เกิดเป็นจุดที่เติบโตขึ้นเป็นโครงสร้างในเอกภพ (ดู กำเนิดและวิวัฒนาการของดาราจักร)
โซโลอิสต์ แพลน บี
โซโลอิสต์ แพลน บี () เป็น สตูดิโออัลบั้ม ชุดที่ 2 ของ ธนกฤต พานิชวิทย์ (ว่าน AF2) โดยมีการปล่อยเพลงเป็นซิงเกิ้ลออกมาก่อน ในตอนแรกจะวางแผงอัลบั้มเต็มในปลายเดือนตุลาคม ปี 2552 แต่ด้วยเหตุต่างๆ ทำให้ต้องเลื่อนการวางแผงออกมา โดยวางแผงเมื่อวันที่ 29 มกราคม พ.ศ. 2553 เพลงที่สร้างชื่อเสียงได้แก่เพลง "อยู่บำรุง" , "คนไม่มีเวลา"
ค่าคงที่จักรวาล
ในการศึกษาจักรวาลวิทยา ค่าคงที่จักรวาล (; มักเขียนย่อด้วยอักษรกรีกตัวใหญ่ แลมบ์ดา: Λ) คือค่าคงที่ที่นำเสนอโดย อัลเบิร์ต ไอน์สไตน์ เพื่อปรับปรุงทฤษฎีสัมพัทธภาพทั่วไปของเขาเองให้สามารถได้ผลสอดคล้องกับแบบจำลองเอกภพสถิตที่ไอน์สไตน์เชื่อ ในภายหลังไอน์สไตน์ก็ละทิ้งแนวคิดนี้ไปหลังจากมีผลสังเกตการณ์การเคลื่อนไปทางแดง ของ เอ็ดวิน ฮับเบิล ซึ่งบ่งชี้ว่าเอกภพไม่ได้มีสภาวะสถิตหรือหยุดนิ่งกับที่ แต่เอกภพกำลังขยายตัว อย่างไรก็ดี การค้นพบ ความเร่งของจักรวาล (cosmic acceleration) ในช่วงคริสต์ทศวรรษ 1990 ได้รื้อฟื้นความสนใจเกี่ยวกับค่าคงที่จักรวาลขึ้นมาใหม่
อัญรินทร์ ธีราธนันพัฒน์
อัญรินทร์ ธีราธนันพัฒน์ ชื่อเล่น ทับทิม เป็นนักแสดงชาวไทย สังกัดช่อง 7
อัญรินทร์ ธีราธนันพัฒน์ ชื่อเล่น ทับทิม เกิดเมื่อวันอาทิตย์ ที่ 21 ตุลาคม พ.ศ. 2533 ที่กรุงเทพมหานคร มีชื่อแรกเกิดว่า ณัชชญา ธีราธนันพัฒน์ มีมารดาเป็นชาวจังหวัดระนอง เป็นบุตรสาวเพียงคนเดียวของครอบครัว มีความสามารถพิเศษคือ รำโนห์รา ได้อย่างคล่องแคล่วตั้งแต่วัยเด็ก และ เป็นนักกีฬาสเกตลีลาทีมชาติไทย ครอบครัวนับถือศาสนาอิสลามเริ่มเข้าสู่วงการบันเทิงด้วยการถ่ายแบบ ถ่ายโฆษณา มิวสิกวีดีโอ และการประกวด Cleo Star Popular Vote 2007 และรองชนะเลิศอันดับ 1 Utaitip Freshy Idol 2008 ปัจจุบันเซ็นสัญญาเป็นนักแสดงกับสถานีโทรทัศน์สีกองทัพบกช่อง 7 มีผลงานละครเรื่องแรก ปี พ.ศ. 2552 เรื่อง "รักแท้แก้ได้" คู่ อ๊อฟ ชนะพล สัตยา หลังจากนั้นก็มีผลงานละครอีกหลายเรื่อง เช่น "ธิดาวานร 2" คู่กับเขตต์ ฐานทัพ และ "ตะวันยอแสง" รวมถึงซิทคอมเรื่อง กำนันอี๊ด เป็นต้น
รับบทนางเอกครั้งแรกในคุณชายตำระเบิด หลังจากนั้นรับบท อสูรน้อยดารกา จาก อสูรน้อยในตะเกียงแก้ว ตามมาด้วยบทคุณหนูอี๊ดใน อาญารัก ซึ่งทำให้เธอได้รับกระแสชื่นชมเป็นอย่างสูง ก่อนจะขึ้นมารับบทนางเอกละครหลังข่าวเรื่องแรก คือ ลีลาวดีเพลิง ตามด้วยเจ้านางและริษยา
เจมส์ แม็กอะวอย
เจมส์ แอนดรูว์ แม็กอะวอย () เกิดเมื่อวันที่ 21 เมษายน ค.ศ. 1979 เป็นนักแสดงภาพยนตร์และละครเวทีชาวสก็อต เป็นที่รู้จักในภาพยนตร์ X-เม็น รุ่น 1, X-เม็น สงครามวันพิฆาตกู้อนาคต, "Atonement", "เผด็จการแผ่นดินเลือด", "อภินิหารตำนานแห่งนาร์เนีย ตอน ราชสีห์ แม่มด กับตู้พิศวง", "Penelope", "Wanted", "Frank Herbert's Children of Dune", และซีรีส์อังกฤษเรื่อง "Shameless" และ "Early Doors" แม็กอะวอยได้รับรางวัลบาฟต้าไรซิงสตาร์ และรางวัลบาฟต้าสก็อตแลนด์ เขายังได้รับการเสนอชื่อเข้าชิงรางวัลเอแอลเอฟเอส และ 2 รางวัลบาฟต้า, รางวัลภาพยนตร์ยุโรป และรางวัลลูกโลกทองคำ เขาแต่งงานกับแอน-มารี ดัฟฟ์
กีฬามหาวิทยาลัยแห่งประเทศไทย ครั้งที่ 31
กีฬามหาวิทยาลัยแห่งประเทศไทย ครั้งที่ 31 หรือ ทองกวาวเกมส์ จัดการแข่งขันวันที่ 10- 17 มกราคม พ.ศ. 2547 ณ มหาวิทยาลัยเชียงใหม่ จังหวัดเชียงใหม่ โดยมีมหาวิทยาลัยเชียงใหม่เป็นเจ้าภาพจัดการแข่งขัน
ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 31 ได้รับแรงบันดาลใจมาจากตราสัญลักษณ์ของมหาวิทยาลัยเชียงใหม่ ซึ่งมีลักษณะเป็นรูปช้างชูคบเพลิง โดยนำเสนอในรูปแบบเป็นการเชิดชูการกีฬาแทน โดยใช้ "วงกลม" เพื่อแสดงถึงการกีฬา เพราะสามารถสื่อให้เห็นถึงกีฬาหลายชนิด เช่น ฟุตบอล วอลเลย์บอล บาสเกตบอล
สำหรับสีที่ใช้ คือ สีแสด มาจากสีของดอกทองกวาวซึ่งเป็นสัญลักษณ์สำคัญในการแข่งขันกีฬาครั้งนี้ และยังได้สื่อถึงไฟแห่งการกีฬาที่กำลังจะลุกโชติช่วง ในการแข่งขันกีฬามหาวิทยาลัยครั้งนี้ด้วย
นอกจากนั้น สัญลักษณ์ได้ถูกคลี่คลายรูปทรงออกมาให้ใกล้เคียงกับรูปทรงพื้นฐานเลขาคณิต เพื่อให้สามารถมองออกเป็นสิ่งต่าง ๆ ได้แล้วแต่สายตาของผู้ดูอีกด้วย คือ สามารถมองเป็น เลข ๔ เพื่อฉลองในโอกาสสถาปนามหาวิทยาลัยเชียงใหม่ครบ 40 ปี หรือรูปเปลวเพลิงของคบเพลิงแห่งการกีฬาได้เช่นเดียวกัน
ตัวนำโชค คือ ลูกช้างสีม่วง เพราะความหมายของลูกช้างนั้นก็คือสัญลักษณ์ของมหาวิทยาลัยเชียงใหม่ อีกทั้งยังมีความหมายถึงความร่าเริง สง่างาม และตื่นตัวที่จะใฝ่หาความรู้ โดยดึงจุดเด่นของวัตนธรรมอันเป็นเอกลักษณ์ของภาคเหนือมาแสดงออกในรูปแบบของ เครื่องแต่งกาย ท่าทางและเส้นสายที่ออกแบบ โดยอิงมาจากจิตรกรรมไทยของภาคเหนือมาเป็นจุดเด่นในการออกแบบท่าทางของลูกช้างเพื่อแสดงออกถึงความยินดีที่มหาวิทยาลัยเชียงใหม่ได้รับเกียรติเป็นเจ้าภาพและจะครบรอบของการสถาปนามหาวิทยาลัยครบ 40 ปี
ชื่อของลูกช้างสีม่วง คือ สะบัดชัย ชื่อเรียกของกลองชนิดหนึ่งในภาคเหนือ อันเป็นเอกลักษณ์ทางวัฒนธรรมที่ดีงามโดยกลองสะบัดชัยนั้นจะตีก็เพื่อปลุกใจให้ฮึกเหิม และยังสื่อความหมายได้ว่า ชัยชนะที่ยิ่งใหญ่
แต่ชัยชนะในที่นี้นั้นก็จะหมายถึงชัยชนะในเรื่องของมิตรภาพที่จะเกิดในการแข่งขันครั้งนี้มากกว่าชัยชนะในเกมกีฬา
สรุปเหรียญการแข่งขัน 5 สถาบันแรก คือ
จำนวนแบริออน
ในการศึกษาฟิสิกส์อนุภาค จำนวนแบริออน () คือจำนวนควอนตัมโดยประมาณตามกฎการอนุรักษ์พลังงานของระบบหนึ่งๆ นิยามได้ดังนี้
โดยที่ "n" คือจำนวนของควาร์ก และ "n" คือจำนวนของแอนติควาร์ก อนุภาคแบริออน (ประกอบด้วยควาร์ก 3 ตัว) มีค่าแบริออนเท่ากับ +1 อนุภาคมีซอน (1 ควาร์กกับ 1 แอนติควาร์ก) มีค่าแบริออนเท่ากับ 0 และอนุภาคแอนติแบริออน (3 แอนติควาร์ก) มีค่าแบริออนเท่ากับ -1 สำหรับอนุภาคฮาดรอนแบบพิเศษ เช่น เพนตาควาร์ก (มี 4 ควาร์กกับ 1 แอนติควาร์ก) หรือ เตตระควาร์ก (2 ควาร์กกับ 2 แอนติควาร์ก) อาจจัดประเภทเป็นได้ทั้งอนุภาคแบริออนหรือมีซอน ขึ้นอยู่กับจำนวนแบริออนของมัน
ฟุตบอลโลก 1990
ฟุตบอลโลก 1990 เป็นฟุตบอลโลกครั้งที่ 14 จัดขึ้นที่ประเทศอิตาลีตั้งแต่วันที่ 8 มิถุนายน ถึง 8 กรกฎาคม ค.ศ. 1990 โดยฟีฟ่าได้เลือกอิตาลีเป็นเจ้าภาพในการจัดครั้งนี้เมื่อวันที่ 19 พฤษภาคม ค.ศ. 1984 ถือเป็นประเทศที่ 2 ที่จัดฟุตบอลโลก 2 ครั้ง โดยสหภาพโซเวียต เป็นคู่แข่งในการเสนอตัวเป็นเจ้าภาพ ในการแข่งขันครั้งนี้เยอรมนีตะวันตกเป็นผู้ชนะการแข่งขัน ชนะทีมอาร์เจนตินาไป 1-0 ในรอบสุดท้าย ทำให้ครองตำแหน่งชนะเลิศเป็นครั้งที่ 3
ยุคของพลังค์
ในการศึกษาจักรวาลวิทยาเชิงกายภาพ ยุคของพลังค์ ( หรือ Planck era) คือช่วงเวลาแรกสุดของประวัติศาสตร์ของเอกภพ คือช่วง 0 ถึงประมาณ 10 วินาที (เวลาของพลังค์) ซึ่งเป็นช่วงที่เอกภพตกอยู่ใต้อิทธิพลของแรงโน้มถ่วงควอนตัม ตั้งชื่อตามนักวิทยาศาสตร์คือ มักซ์ พลังค์
อาจกล่าวได้ว่า ยุคของพลังค์คือช่วงเวลาแรกสุดของเวลา เพราะเวลาของพลังค์อาจเป็นช่วงเวลาที่สั้นที่สุดที่เป็นไปได้ของเวลา และยุคของพลังค์ก็เกิดขึ้นเพียงชั่วเวลาสั้นๆ นี้ ที่จุดนี้เมื่อประมาณ 13,700 ล้านปีมาแล้ว เชื่อกันว่าแรงโน้มถ่วงมีกำลังแรงมากกว่าแรงพื้นฐานอื่นๆ ซึ่งทำให้เป็นไปได้อย่างมากว่า เป็นช่วงเวลาที่แรงทั้งหมดรวมกันเป็นหนึ่งเดียว
สภาวะของเอกภพในระหว่างยุคของพลังค์เป็นสภาวะที่ปั่นป่วนและเปลี่ยนแปลง ทำให้แรงพื้นฐานปรากฏผ่านกระบวนการที่เรียกว่า การทำลายสมมาตร (symmetry breaking) การศึกษาจักรวาลวิทยายุคใหม่เห็นว่า ยุคของพลังค์อาจเป็นจุดเริ่มต้นยุคแห่งการรวมแรงครั้งใหญ่ (Grand unification epoch) และการที่เกิดการทำลายสมมาตรทำให้เอกภพเข้าสู่ยุคของการพองตัวของจักรวาล หรือยุคของการพองตัว ซึ่งเป็นช่วงเวลาที่เอกภพขยายตัวอย่างมากในช่วงเวลาสั้นๆ
ฟุตบอลโลก 1986
ฟุตบอลโลก 1986 เป็นการแข่งขันฟุตบอลโลกครั้งที่ 13 ที่จัดขึ้นที่ประเทศเม็กซิโก ระหว่างวันที่ 31 พฤษภาคม ถึง 29 มิถุนายน ค.ศ. 1986 เดิมทีประเทศโคลอมเบียได้รับการเลือกให้เป็นเจ้าภาพการแข่งขัน แต่เนื่องจากเหตุผลด้านการเงินบางประการทำให้ไม่สามารถเป็นเจ้าภาพได้ และได้ถอนตัวไปในปี ค.ศ. 1982 และเม็กซิโกได้รับเลือกเป็นเจ้าภาพเมื่อเดือนพฤษภาคม ค.ศ. 1983 
ประเทศผู้ชนะการแข่งขันครั้งนี้คือทีมอาร์เจนตินา (เป็นครั้งที่ 2 หลังจากชนะในปี 1978) ชนะทีมเยอรมนีตะวันตกไป 3-2 ในรอบตัดสิน ที่จัดขึ้นที่สนาม Estadio Azteca ในเม็กซิโกซิตี
รัฐกัมเปเช
รัฐกัมเปเช () เป็นรัฐทางตะวันออกเฉียงใต้ของประเทศเม็กซิโก ติดต่อกับรัฐในเม็กซิโก้คือ ติดกับรัฐยูกาตังทางตะวันออกเฉียงเหนือ, ติดกับรัฐกินตานาโรทางตะวันออก และติดกับรัฐตาบัสโกทางตะวันตกเฉียงใต้ และทางตอนใต้ติดกับจังหวัดเอลเปเตง ของประเทศกัวเตมาลา และทางตะวันตกติดกับอ่าวเม็กซิโก
รัฐกัมเปเชมีพื้นที่ 56,798 ตร.กม. (21,929.8 ตร.ไมล์) และมีประชากรเพียง 754,730 คนจากการสำรวจประชากรในปี ค.ศ. 2005 ทำให้เป็น 1 ในรัฐที่มีประชากรเบาบางที่สุดในเม็กซิโก้ เมืองหลวงของรัฐคือเมืองกัมเปเช ที่ได้รับการประกาศเป็นมรดกโลกจากยูเนสโก
ไข่จักรวาล
ไข่จักรวาล เป็นแนวคิดปรัมปราที่ถูกรื้อฟื้นขึ้นมาใหม่โดยวิทยาศาสตร์ยุคใหม่ช่วงคริสต์ทศวรรษ 1930 และนำมาช่วยสร้างทฤษฎีมากมายในช่วง 2 ทศวรรษถัดมา แนวคิดนี้เกิดมาจากการค้นพบผลสังเกตการณ์ของเอ็ดวิน ฮับเบิลว่า เอกภพกำลังขยายตัว (ซึ่งเคยมีการทำนายมาก่อนหน้านี้แล้วจากทฤษฎีสัมพัทธภาพทั่วไปของไอน์สไตน์) พร้อมกับข้อสังเกตว่าเอกภพมีอายุเก่าแก่ไม่มีสิ้นสุด ปี ค.ศ. 1927 ฌอร์ฌ เลอแม็ทร์ เสนอแนวคิดว่า จักรวาลมีกำเนิดมาจากสิ่งที่เรียกว่า "อะตอมแรกเริ่ม"
จากแบบจำลองจักรวาลวิทยาในปัจจุบัน ประมาณว่า เมื่อราว 13,700 ล้านปีที่แล้ว มวลทั้งหมดของเอกภพอัดแน่นอยู่ในจุดเล็ก ๆ ซึ่งต่อมาระเบิดออก (บิกแบง) และกลายเป็นเอกภพในปัจจุบัน จุดเล็ก ๆ นั้นก็คือ ไข่จักรวาล นั่นเอง
ฟริทซ์ ซวิคคี
ฟริทซ์ ซวิคคี (; 14 กุมภาพันธ์ ค.ศ. 1898 – 8 กุมภาพันธ์ ค.ศ. 1974) เป็นนักดาราศาสตร์ชาวสวิส ทำงานเกือบตลอดชีวิตที่สถาบันเทคโนโลยีแคลิฟอร์เนียที่สหรัฐ มีส่วนในการสนับสนุนทฤษฎีและการสังเกตการณ์ทางดาราศาสตร์ที่สำคัญหลายประการ เช่น การใช้กล้องโทรทรรศน์ชมิท (Schmidt telescopes) ในการสำรวจมหานวดาราร่วมกับวัลเทอร์ บาเดอ และเสนอให้ใช้มหานวดาราเป็นเทียนมาตรฐาน (เขาเป็นคนคิดคำว่า "supernova" ด้วย) เขาได้ตั้งสมมุติฐานเกี่ยวกับการแปรสภาพของดาวฤกษ์จากดาวฤกษ์ธรรมดาไปเป็นดาวนิวตรอน รวมถึงสมมุติฐานเกี่ยวกับต้นกำเนิดของรังสีคอสมิก
กีฬามหาวิทยาลัยแห่งประเทศไทย ครั้งที่ 30
กีฬามหาวิทยาลัยแห่งประเทศไทย ครั้งที่ 30 หรือ ศรีปทุมเกมส์ จัดการแข่งขันวันที่ 11- 18 มกราคม พ.ศ. 2546 ณ มหาวิทยาลัยศรีปทุม กรุงเทพมหานคร โดยมีมหาวิทยาลัยศรีปทุมเป็นเจ้าภาพจัดการแข่งขัน จัดการแข่งขัน 21 ชนิดกีฬา กีฬาสาธิต 1 ชนิดกีฬา คือ เรือพาย มีมหาวิทยาลัยเข้าร่วมการแข่งขัน 58 มหาวิทยาลัย มีการชิงชัยทั้งสิ้น 194 เหรียญทอง
สรุปเหรียญการแข่งขัน 5 สถาบันแรก คือ
ยูคอน
ยูคอน () เป็นดินแดนทางตะวันตกสุดและเป็นดินแดน ใน 3 ดินแดนที่เล็กที่สุดของประเทศแคนาดา ตั้งชื่อตามแม่น้ำยูคอน ซึ่งคำว่ายูคอนมีความหมายว่า "แม่น้ำใหญ่" ในภาษา Gwich’in ดินแดนนี้ก่อตั้งในปี ค.ศ. 1898 ในชื่อดินแดนยูคอน
ภูเขาโลแกน ที่มีความสูง 5,959 เมตร (19,551 ฟุต) ตั้งอยู่ใน Kluane National Park and Reserve ถือเป็นภูเขาที่มีความสูงมากที่สุดในประเทศแคนาดาและสูงเป็นอันดับ 2 ในทวีปอเมริกาเหนือ (เป็นรองภูเขาแม็กคินลีย์ ในอะแลสกาของสหรัฐอเมริกา)
สเปกตรัมความถี่
สเปกตรัมความถี่ () ของสัญญาณอิเล็กทรอนิกส์ที่แปรเปลี่ยนตามเวลา คือการแสดงค่าสัญญาณในโดเมนของความถี่ สามารถสร้างสเปกตรัมความถี่ได้โดยอาศัยการแปลงสัญญาณแบบฟูรีเย ผลลัพธ์ที่ได้มักจะแสดงเป็นแอมพลิจูดและเฟส โดยพล็อตอ้างอิงกับความถี่
สัญญาณทุกชนิดที่สามารถแสดงค่าแอมพลิจูดที่แปรตามเวลา จะมีสเปกตรัมความถี่ที่เกี่ยวข้องเสมอ ซึ่งรวมไปถึง แสงที่ตามองเห็น (สี) โน้ตดนตรี ช่องสัญญาณโทรทัศน์หรือวิทยุ แม้แต่การหมุนของโลก เมื่อสามารถแสดงปรากฏการณ์ทางกายภาพเหล่านี้ในรูปแบบของสเปกตรัมความถี่ได้ ก็จะสามารถอธิบายถึงลักษณะทางกายภาพได้โดยง่าย โดยมากสเปกตรัมความถี่มักจะแสดงให้เห็นฮาร์โมนิกอย่างชัดเจน ซึ่งทำให้สามารถวิเคราะห์ถึงกลไกภายในที่สร้างสัญญาณชนิดนั้นขึ้นมาได้
จาเร็ด ไดมอนด์
จาเร็ด ไดมอนด์ () (เกิด 10 กันยายน ค.ศ. 1937) คือนักวิทยาศาสตร์ชาวอเมริกันและนักเขียน เขาเป็นศาสตราจารย์สาขาภูมิศาสตร์ แห่งมหาวิทยาลัยแคลิฟอร์เนีย ลอสแอนเจลิส เริ่มประกอบอาชีพทางวิทยาศาสตร์ในสาขาจิตวิทยา และขยายไปสู่สาขาชีววิทยาวิวัฒนาการ และชีวภูมิศาสตร์ในเวลาต่อมา ได้รับเลือกให้ดำรงตำแหน่งกรรมการสถาบันศิลปะและวิทยาศาสตร์ สมาคมปรัชญาอเมริกัน ไดัรับรางวัลมากมายอาทิเช่น รางวัลเหรียญทองด้านวิทยาศาสตร์แห่งชาติ รางวัลไทเลอร์สำหรับความสำเร็จด้านสิ่งแวดล้อม รางวัลคอสมอสแห่งประเทศญี่ปุ่น เขามีบทความตีพิมพ์มากกว่า 200 ชิ้น ในวารสาร" Discover, National History, Nature" และ "Geo" ผลงานเขียนหนังสือของเขานั้นได้รับการกล่าวขวัญว่าสามารถวิเคราะห์จากการวิจัยและสังเกตได้อย่างลึกซึ้ง และง่ายต่อการเข้าใจ หนังสือที่สร้างชื่อเสียงให้แก่เขาได้แก่ "The Third Chimpanzee", "Guns, Germs, and Steel (ปืน เชื้อโรค และเหล็กกล้ากับชะตากรรมของสังคมมนุษย์ )" และ "Collapse: How Societies Choose to Fail or Succeed (ล่มสลาย)"
* มีแปลเป็นภาษาไทยแล้ว
ราชาหนู
ราชาหนู บ้างเรียก พญามุสิก () เป็นชื่อของกลุ่มหนูซึ่งมีส่วนหางเชื่อมติดกัน โดยหางของหนูเหล่านี้อาจถูกเลือด โคลน น้ำแข็ง หรืออุจจาระ โปะไว้ด้วยกัน หรืออาจจะถูกมัดไว้เหมือนปม เชื่อกันว่าหนูเหล่านี้ดำรงชีวิตอยู่โดยมีหางติดกันอย่างนั้น ซึ่งจำนวนของหนูในกลุ่มราชาหนูนั้นมีไม่แน่นอน รายงานการพบราชาหนูมีมากที่สุดในประเทศเยอรมนี ในประวัติศาสตร์นั้นถือว่าราชาหนูเป็นลางร้ายของโรคระบาดที่รุนแรงมาก
ในปัจจุบันยังไม่มีรายงานของราชาหนูที่ยังมีชีวิตอันเชื่อถือได้
ตามพิพิธภัณฑสถานบางแห่งจะมีซากของราชาหนูซึ่งได้รับการเก็บรักษาไว้หรือกลายเป็นมัมมี่ตั้งแสดงต่อสาธารณะ ราชาหนูกลุ่มใหญ่ที่สุดซึ่งมีการตั้งแสดงนั้นอยู่ในพิพิธภัณฑสถาน Mauritianum เมืองอัลเตนบูร์ก รัฐทูริงเง่น ซึ่งเป็นซากที่แห้งเป็นมัมมี่ของหนู 32 ตัวด้วยกัน ราชาหนูกลุ่มนี้ถูกพบในเตาผิงของคนสีข้าวที่บุคไฮม์เมื่อปีพ.ศ. 2371
ที่พิพิธภัณโอทาโกในเมืองดูเนดิน ประเทศนิวซีแลนด์ มีราชาหนูซึ่งพบในพ.ศ. 2473ไว้ ราชาหนูกลุ่มนี้เป็นหนูดำที่ยังโตไม่เต็มที่ซึ่งส่วนหางถูกขนม้าพันไว้ด้วยกัน
ประมาณการว่ารายงานการพบราชาหนูนั้นมีน้อยลงเมื่อหนูสีน้ำตาลได้เข้าแพร่พันธุ์แทนหนูดำ ในช่วงคริสต์ศตวรรษที่ 18 ในปัจจุบันมีรายงานการพบราชาหนูเพียงน้อยครั้ง โดยครั้งล่าสุดนั้นมีชาวนาพบในประเทศเอสโตเนียเมื่อวันที่ 16 มกราคม พ.ศ. 2548
ราชาหนูส่วนใหญ่ที่พบนั้นเป็นหนูดำ แต่ก็เคยมีรายงานการพบราชาหนูที่เป็นกลุ่มหนูชวา ในจังหวัดชวาตะวันตก เมื่อวันที่ 23 มีนาคม พ.ศ. 2461 ซึ่งเป็นกลุ่มหนูนาจำนวนสิบตัว นอกจากนั้นยังมีรายงานกรณีที่เป็นสัตว์อื่นๆ เช่น กระรอก อยู่ด้วย
ผู้ศึกษาเรื่องสัตว์ลึกลับ เอ็ม. ชไนเดอร์ ได้เผยแพร่ภาพเอ็กซ์เรย์ของราชาหนูซึ่งชาวนาพบในประเทศเนเธอร์แลนด์เมื่อพ.ศ. 2506 ซึ่งภาพนี้ได้แสดงให้เห็นพังผืดที่เกิดขึ้นบนหางของหนู ทำให้เชื่อได้ว่าหนูในกลุ่มราชาหนูนั้นยังสามารถใช้ชีวิตอยู่ได้ตามปกติระยะหนึ่ง
ดิอินดีเพ็นเดนต์
ดิอินดีเพ็นเดนต์ () เป็นหนังสือพิมพ์รายวันภาษาอังกฤษที่ตีพิมพ์ในสหราชอาณาจักรตั้งแต่ ค.ศ. 1986 โดยIndependent News & Media ฉบับวันราชการเรียกกันสั้นๆ ว่า “อินดี้” และฉบับวันอาทิตย์เรียกกันสั้นๆ ว่า “ซันดี้” “ดิอินดีเพ็นเดนต์” เป็นหนังสือพิมพ์ฉบับล่าที่สุดฉบับหนึ่งในสหราชอาณาจักร ในปี ค.ศ. 2004 ได้รับรางวัลหนังสือพิมพ์ดีเด่นประจำปีจากรางวัลหนังสือพิมพ์บริติช (British Press Awards) เดิมตีพิมพ์ด้วยกระดาษขนาดบรอดชีต แต่ตั้งแต่ปี ค.ศ. 2003 ก็เปลี่ยนมาเป็นแท็บลอยด์
“ดิอินดีเพ็นเดนต์” ถือว่าเป็นหนังสือพิมพ์ที่เอียงซ้าย แต่ก็มีได้เกี่ยวข้องกับพรรคการเมืองใด และมุมมองต่างๆ ก็มีให้อ่านได้ในหน้าบทบรรณาธิการ มียอดตีพิมพ์ฉบับละประมาณ 215,504 ฉบับในเดือนมกราคม ค.ศ. 2009 ลดลง 14.02% จากเดือนมกราคม ค.ศ. 2008 เมื่อเปรียบเทียบกับ 842,912 ฉบับของ “เดอะ เดลลีเทเลกราฟ” และ 358,844 ฉบับของ “เดอะ การ์เดียน”
เบลเอาต์
"เบลเอาต์ – เรโวลูเซียนส์คริสเตียนเบลรีมิกซ์!" () เป็นเพลงแดนซ์รีมิกซ์เสียดสี แต่งโดยนักแต่งเพลงชาวอเมริกัน ลูเซียน เพียน (Lucian Piane) หรือเป็นที่รู้จักในชื่อ เรโวลูเซียน (RevoLucian) ออกเมื่อวันที่ 2 กุมภาพันธ์ ค.ศ. 2009 บนยูทูบและมายสเปซ โดยนำเสียงจากเหตุการณ์เมื่อเดือนกรกฎาคม ค.ศ. 2008 ที่นักแสดง คริสเตียน เบล โวยวายขึ้นมาในระหว่างการถ่ายทำภาพยนตร์เรื่อง "Terminator Salvation" โดยนำส่วนประกอบของเสียงมาใช้ในหลายส่วนในเพลง รวมถึงนำจังหวะบางช่วงของเพลงเต้นรำและคลิปของบาร์บรา สตรัยแซนด์ จากเหตุการณ์ในปี 2006 ที่เธอต่อว่าผู้สนับสนุนประธานาธิบดีสหรัฐอเมริกาขณะนั้น จอร์จ ดับเบิลยู. บุช โดยนำมาแทรกล้อเลียนเหมือนสตรัยแซนด์ทะเลาะกับเบล
ในวันที่ปล่อยออกในยูทูบ เพลงมีผู้ชมมากกว่า 200,000 ครั้งและมากกว่าล้านครั้ง ณ วันที่ 5 กุมภาพันธ์ ค.ศ. 2009 สำนักข่าวเอพีเรียกว่า "เป็นเพลงแดนซ์สะกดจิต" สำนักข่าวยูพีไอ จะกล่าวว่า "ติดหู" และยังชื่นชมว่า "เป็นที่เกรียวกราวบนยูทูบ"ส่วนกิล คอฟแมนจากเว็บไซต์เอ็มทีวี.คอม อธิบายว่า "เป็นเพลงเทคโน ที่ครอบงำปาร์ตี้แดนซ์เต้นรำ" เว็บไซต์ของนิตยสารไทม์ เรียกเพลงนี้ว่า "ตลกขบขัน" และไนน์นิวส์ยังชมว่า "เป็นความสำเร็จของการคลั่งไคล้โลกออนไลน์" ผู้กำกับภาพยนตร์ "Terminator Salvation" แม็กจีชอบรีมิกซ์เพลงนี้และยังมีมีบนไอพอดของเขาเอง ตัวเบลเองเมื่อได้ยินรีมิกซ์แล้วก็คิดว่า "พวกเขาทำได้ดี"
ในเดือนกรกฎาคม ค.ศ. 2008 ขณะที่คริสเตียน เบลถ่ายทำฉากหนึ่งของภาพยนตร์เรื่อง "Terminator Salvation" ในรัฐนิวเม็กซิโก ร่วมกับนักแสดงหญิง ไบรซ์ ดัลลาส ฮาเวิร์ด ผู้กำกับภาพของภาพยนตร์ที่ชื่อ เชน เฮิร์ลบัต เดินเข้ามาในเส้นการมุมมองของเบลในระหว่างการถ่ายทำ เป็นเหตุให้เบลตะโกนด่าทอเฮิร์ลบัต และกล่าวว่า หากเฮิร์ลบัตยังทำอย่างนี้อีกและไม่ถูกไล่ออก เขาจะลาออกจากภาพยนตร์เรื่องนี้ ซึ่งเฮิร์ลบัตก็กล่าวขอโทษต่อเบลอย่างสงบอยู่หลายหน แต่หลังจากดำเนินการถ่ายทำต่อได้อีก 7 ชั่วโมงก็เกิดเหตุขึ้น
หลังเกิดเหตุ เว็บไซต์ TMZ.com ได้รายงานข่าวเหตุการณ์ดังกล่าว พร้อมทั้งนำเสียงที่บันทึกมาเผยแพร่เมื่อวันที่ 2 กุมภาพันธ์ ค.ศ. 2009 แต่เหตุการณ์ครั้งนี้ยังไม่เป็นการรับรู้อย่างกว้างขวาง จวบจนกระทั่งเว็บไซต์ TMZ.com ได้นำเสียงด่าทออย่างเดือดพล่านของเบลออกมาเผยแพร่ TMZ.com รายงานว่า ผู้บริหารของทีมภาพยนตร์เรื่อง "Terminator Salvation" ได้ส่งสำเนาเสียงนี้ให้กับบริษัทประกันของภาพยนตร์ เนื่องจากเบลกล่าวปฏิเสธที่จะร่วมงานกับทีมภาพยนตร์เรื่องนี้ต่อในสำเนาเสียงดังกล่าว
4 วันหลังจากสำเนาเสียงนี้ถูกเผยแพร่ทางอินเทอร์เน็ต เบลก็ได้เป็นแขกรับเชิญของสถานนีวิทยุในลอสแอนเจลิสที่ชื่อ เคอาร์โอคิว เพื่อชึ้แจงในประเด็นของการทะเลาะเบาะแว้งที่กำลังเป็นข่าว เบลกล่าวยอมรับว่า "เขาแสดงกิริยาที่หยาบคาย" แต่เขาและเฮิร์ลบัตก็ได้ปรับความเข้าใจกันหลังเกิดความขัดแย้งแล้ว และ "ไม่มีปัญหาใดคั่งค้างอีกแล้ว" เบลยังกล่าวว่า "หลังจากเกิดเหตุการณ์ความขัดแย้ง เราทั้งคู่ยังร่วมงานต่อไปอีกหลายชั่วโมง และยังร่วมทำงานกันต่อไปอีกประมาณเดือนหนึ่ง" และยังระบุอีกว่า "ผมเห็นภาพตัดต่อภาพยนตร์คร่าวๆ แล้วและคิดว่าเฮิร์ลบัตทำงานได้วิเศษและ ภาพยนตร์ก็ดูยอดเยี่ยมมาก"
มหาวิทยาลัยเชียงใหม่ วิทยาเขตจอมทอง
มหาวิทยาลัยเชียงใหม่ วิทยาเขตจอมทอง เป็นโครงการจัดตั้งวิทยาเขตของมหาวิทยาลัยเชียงใหม่ ซึ่งอยู่ระหว่างการดำเนินการศึกษาและสำรวจพื้นที่บริเวณตำบลบ้านหลวง อำเภอจอมทอง จังหวัดเชียงใหม่
ในปี พ.ศ. 2553-2555 ทางมหาวิทยาลัยเชียงใหม่ ได้มีการสำรวจ และศึกษา เพื่อขยายวิทยาเขต เพื่อกระจายการศึกษาในท้องถิ่น ซึ่งพื้นที่ ที่เหมาะสมในการจัดตั้ง วิทยาเขต ของมหาวิทยาลัยเชียงใหม่ ซึ่งถือเป็นวิทยาเขตแห่งแรกของมหาวิทยาลัยเชียงใหม่ คือ พื้นที่อำเภอจอมทอง ซึ่งตั้งอยู่ตรงข้ามกับมหาวิทยาลัยเทคโนโลยีราชมงคลล้านนา วิทยาเขตจอมทอง ซึ่งเดิมนั้นเป็นพื้นที่ค่ายสำรวจของคณะวิศวกรรมศาสตร์ ของมหาวิทยาลัยเชียงใหม่ จำนวน 17 ไร่ โดยรอบเป็นพื้นที่ของเขตของกรมป่าไม้ ซึ่งทางมหาวิทยาลัยได้ขอความอนุเคราะห์ในการขยายพื้นที่เพิ่มอีกนวน 450 ไร่ ซึ่ง การก่อตั้งวิทยาเขตจอมทอง อยู่ในระยะยังดำเนินการ ซึ่งหากสร้างเสร็จจะสามารถเปิดการเรียนการสอนตามหลักสูตรของทางมหาวิทยาลัย
ไทร์ดออฟเวทติ้ง
ไทร์ดออฟเวทติ้ง (; ) เป็นเพลงลำดับที่ 3 ในอัลบั้มเต็มชุกแรกของวงทูพีเอ็ม ชื่ออัลบั้ม วางจำหน่ายเมื่อวันที่ 14 พฤศจิกายน พ.ศ. 2552 และมีการแสดงสดครั้งแรกเมื่อวันที่ 29 ธันวาคม พ.ศ. 2552 แต่การแสดงเปิดตัวเพลงนี้อย่างเป็นทางการนั้นมีขึ้นเมื่อวันที่ 30 ธันวาคม พ.ศ. 2552 ในรายการมิวสิกแบงค์
ดราก้อนเควสต์ III
ดราก้อนเควสต์ III หรือชื่อการตลาดในทวีปอเมริกาเหนือคือ Dragon Warrior III เป็นเกมภาคหลักภาคที่สามในชุดเกม"ดราก้อนเควสต์" พัฒนาขึ้นโดย Chunsoft และจัดจำหน่ายโดยบริษัทเอนิกซ์ วางจำหน่ายครั้งแรกสำหรับเครื่อง Famicom ในญี่ปุ่น และต่อมาสำหรับเครื่อง NES ในอเมริกาเหนือ ภายหลังในนำกลับมาสร้างใหม่และปรับปรุงเพิ่มเติมสำหรับเครื่อง Super Famicom เมื่อปลาย พ.ศ. 2539 และต่อมาได้สร้างใหม่สำหรับ Game Boy Color แต่เกมนี้ไม่เคยวางจำหน่ายในยุโรป
ดราก้อนวอริเออร์ 3 ได้เริ่มใช้ระบบ Class เป็นภาคแรกของซีรีส์ ซึ่งทำให้ผู้เล่นสามารถปรับแต่งตัวละครในกลุ่มที่ใช้บังคับได้ ระบบนี้นำกลับมาใช้อีกใน ดราก้อนเควสต์ VI และ ดราก้อนเควสต์ VII และภาคนี้ยังคงคล้ายกับภาคก่อนๆที่การต่อสู้เป็นแบบ Turn-based และมีมุมมองเป็นบุคคลที่หนึ่ง
ภาคนี้เป็นภาคสุดท้ายใน Loto trilogy แต่ตามเวลาในเนื้อเรื่องแล้วถือว่าเป็นภาคแรก เนื้อเรื่องในเกมยังคงเป็นเรื่องราวของ Hero แบบ "Dragon Quest" ผู้ผจญภัยเพื่อปกป้องโลกจากความชั่วร้าย Hero ต้องออกเดินทางร่วมกับตัวละครที่มี Class แตกต่างกัน ไปยังเมืองและสถานที่ต่างๆ จนกระทั่งเข้าไปสู่ที่หลบซ่อนของ Demon Lord Baramos
ดราก้อนเควสต์ III ได้เพิ่มเติมหลายๆส่วนจากดราก้อนเควสต์ภาคแรก และดราก้อนเควสต์ II โดยยังคงใช้ระบบคอนโซลสวมบทบาท เกมแบบพื้นฐาน อย่างเช่นการเพิ่มระดับตัวละครด้วยค่าประสบการณ์และการสวมใส่อุปกรณ์ ระบบการต่อสู้เป็นแบบ Turn-based และมีมุมมองแบบบุคคลที่หนึ่งเช่นเดียวกับภาคอื่นๆในซีรีส์
การสลายให้อนุภาคบีตา
ในฟิสิกส์นิวเคลียร์, การสลายให้อนุภาคบีตา () เป็นรูปแบบหนึ่งของการสลายตัวของสารกัมมันตรังสีที่อนุภาคบีตา (อิเล็กตรอนหรือโพซิตรอน) ถูกปลดปล่อยออกมา ในกรณีปลดปล่อยอิเล็กตรอน จะเป็น "บีตาลบ" (formula_1) ขณะที่ในกรณีปลดปล่อยโพซิตรอนจะเป็น "บีตาบวก" (formula_2) พลังงานจลน์ของอนุภาคบีตามีพิสัยสเปกตรัมต่อเนื่องจาก 0 ถึงค่าสูงสุดที่จะเป็นไป ("Q") ซึ่งขึ้นกับสภาวะนิวเคลียร์ของต้นกำเนิดและลูกที่เกี่ยวข้องกับการสลาย โดยทั่วไป "Q" มีค่าประมาณ 1 MeV แต่สามารถมีพิสัยจากสองสาม keV ไปจนถึง สิบ MeV อนุภาคบีตากระตุ้นส่วนใหญ่มีความเร็วสูงมากเป็นซึ่งมีความเร็วใกล้เคียงอัตราเร็วของแสง
ในการสลาย formula_1 อันตรกิริยาอย่างอ่อนจะเปลี่ยนนิวตรอน (n) ไปเป็นโปรตอน (p) ขณะปลดปล่อยอิเล็กตรอน (formula_5) และ แอนทินิวตริโน (formula_6):
formula_7
ที่ระดับมูลฐาน (ที่ต่ำกว่าไฟน์แมนไดอะแกรม (Feynman diagram) ) เนื่องจากการเปลี่ยนจากควาร์กลง (down quark) เป็นควาร์กขึ้น (up quark) โดยการปลดปล่อยของ formula_8โบซอน formula_8จะสลายในภายหลังเป็นอิเล็กตรอนและแอนทินิวตริโน
ในการสลาย formula_2 พลังงานจะถูกใช้ในการเปลี่ยนจากโปรตอนไปเป็นนิวตรอน, โพซิตรอน (formula_12)และนิวตริโน (formula_13):
formula_14
การสลาย formula_2 ไม่เหมือนกับการสลาย formula_1 เนื่องจากการสลาย formula_2 ไม่สามารถเกิดขึ้นในการแตกตัวได้ เพราะมันต้องการพลังงาน มวลของนิวตรอนจะมีพลังงานมากกว่าโปรตอน การสลาย formula_2 สามารถเกิดขึ้นได้ภายในนิวเคลียสเท่านั้น เมื่อปริมาณของพลังงานยึดเหนี่ยวของนิวเคลียสสูงกว่านิวเคลียสลูก ความแตกต่างของพลังงานทำให้เกิดปฏิกิริยาเปลี่ยนโปรตอนไปเป็นนิวตรอน โพซิตรอน และ นิวตริโน และกลายเป็นพลังงานจลล์ของอนุภาคนั้น
กุมภาพันธ์ พ.ศ. 2553
กุมภาพันธ์ พ.ศ. 2553 เป็นเดือนที่ 2 ของปี พ.ศ. 2553 วันแรกของเดือนเป็นวันจันทร์ วันสุดท้ายของเดือนเป็นวันอาทิตย์
มีนาคม พ.ศ. 2553
มีนาคม พ.ศ. 2553 เป็นเดือนที่ 3 ของปี พ.ศ. 2553 วันแรกของเดือนเป็นวันจันทร์ วันสุดท้ายของเดือนเป็นวันพุธ
เมษายน พ.ศ. 2553
เมษายน พ.ศ. 2553 เป็นเดือนที่ 4 ของปี พ.ศ. 2553 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
พฤษภาคม พ.ศ. 2553
พฤษภาคม พ.ศ. 2553 เป็นเดือนที่ 5 ของปี พ.ศ. 2553 วันแรกของเดือนเป็นวันเสาร์ วันสุดท้ายของเดือนเป็นวันจันทร์
มิถุนายน พ.ศ. 2553
มิถุนายน พ.ศ. 2553 เป็นเดือนที่ 6 ของปี พ.ศ. 2553 วันแรกของเดือนเป็นวันอังคาร วันสุดท้ายของเดือนเป็นวันพุธ
กรกฎาคม พ.ศ. 2553
กรกฎาคม พ.ศ. 2553 เป็นเดือนที่ 7 ของปี พ.ศ. 2553 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
สิงหาคม พ.ศ. 2553
สิงหาคม พ.ศ. 2553 เป็นเดือนที่ 8 ของปี พ.ศ. 2553 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
กันยายน พ.ศ. 2553
กันยายน พ.ศ. 2553 เป็นเดือนที่ 9 ของปี พ.ศ. 2553 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี
ตุลาคม พ.ศ. 2553
ตุลาคม พ.ศ. 2553 เป็นเดือนที่ 10 ของปี พ.ศ. 2553 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
พฤศจิกายน พ.ศ. 2553
พฤศจิกายน พ.ศ. 2553 เป็นเดือนที่ 11 ของปี พ.ศ. 2553 วันแรกของเดือนเป็นวันจันทร์ วันสุดท้ายของเดือนเป็นวันอังคาร
ธันวาคม พ.ศ. 2553
ธันวาคม พ.ศ. 2553 เป็นเดือนสุดท้ายของปี พ.ศ. 2553
ประเทศแคนาดาในโอลิมปิกฤดูร้อน 1928
ประเทศแคนาดา เข้าร่วมแข่งขันกีฬาโอลิมปิกฤดูร้อนครั้งที่ 9 ค.ศ. 1928 (พ.ศ. 2471) ณ กรุงอัมสเตอร์ดัม ประเทศเนเธอร์แลนด์ระหว่างวันที่ 17 พฤษภาคม – 12 สิงหาคม พ.ศ. 2471
ประเทศคิวบาในโอลิมปิกฤดูร้อน 1928
ประเทศคิวบา เข้าร่วมแข่งขันกีฬาโอลิมปิกฤดูร้อนครั้งที่ 9 ค.ศ. 1928 (พ.ศ. 2471) ณ กรุงอัมสเตอร์ดัม ประเทศเนเธอร์แลนด์ระหว่างวันที่ 17 พฤษภาคม – 12 สิงหาคม พ.ศ. 2471
ประเทศชิลีในโอลิมปิกฤดูร้อน 1928
ประเทศชิลี เข้าร่วมแข่งขันกีฬาโอลิมปิกฤดูร้อนครั้งที่ 9 ค.ศ. 1928 (พ.ศ. 2471) ณ กรุงอัมสเตอร์ดัม ประเทศเนเธอร์แลนด์ระหว่างวันที่ 17 พฤษภาคม – 12 สิงหาคม พ.ศ. 2471
ประเทศบัลแกเรียในโอลิมปิกฤดูร้อน 1928
ประเทศบัลแกเรีย เข้าร่วมแข่งขันกีฬาโอลิมปิกฤดูร้อนครั้งที่ 9 ค.ศ. 1928 (พ.ศ. 2471) ณ กรุงอัมสเตอร์ดัม ประเทศเนเธอร์แลนด์ระหว่างวันที่ 17 พฤษภาคม – 12 สิงหาคม พ.ศ. 2471
ประเทศเบลเยียมในโอลิมปิกฤดูร้อน 1928
ประเทศเบลเยียม เข้าร่วมแข่งขันกีฬาโอลิมปิกฤดูร้อนครั้งที่ 9 ค.ศ. 1928 (พ.ศ. 2471) ณ กรุงอัมสเตอร์ดัม ประเทศเนเธอร์แลนด์ระหว่างวันที่ 17 พฤษภาคม – 12 สิงหาคม พ.ศ. 2471